open-index/open-wikipedia-markdown huggingface dataset:
ആർ.എസ്. പ്രഭു

മലയാളത്തിലെ ഒരു ആദ്യകാല ചലച്ചിത്ര നിർമ്മാതാവും സംവിധായകനും നടനും കഥാകൃത്തുമാണ് രാമചന്ദ്ര ശ്രീനിവാസ പ്രഭു എന്ന **ആർ.എസ് പ്രഭു.** ഇന്ത്യൻ സിനിമയുടെ 75- വാർഷികാഘോഷ വേളയിൽ തിരഞ്ഞെടുക്കപ്പെട്ട 75 ചലച്ചിത്രപ്രവർത്തകരിൽ ഒരാളാണ് ആർ.എസ് പ്രഭു.

## ജീവിതരേഖ
1930 മെയ് അഞ്ചാം തീയതി രാമചന്ദ്ര പ്രഭുവിന്റെയും യശോദാഭായിയുടെയും മകനായി എറണാകുളത്ത് ജനിച്ചു. നോർത്ത് പറവൂരിലെ ഗവൺമെന്റ് ഹൈസ്കൂളിൽനിന്ന് സ്കൂൾ വിദ്യാഭ്യാസം പൂർത്തിയാക്കി. തുടർന്ന് കുടുംബ ബിസിനസ്സിൽ പങ്കാളിയായി. ശാരദയാണ് ഭാര്യ. രണ്ട് മക്കൾ ആണുള്ളത്. മൂത്ത മകൻ എസ് രാജഗോപാൽ കനറാബാങ്കിലെ സീനിയർ മാനേജരും രണ്ടാമത്തെ മകൻ എസ് രമേഷ് അമേരിക്കയിൽ കമ്പ്യൂട്ടർ എൻജിനീയരും ആണ്.

## ചലച്ചിത്ര ജീവിതം
1950 ജൂലായ് 14- തീയതിയാണ് പ്രഭു സിനിമയുമായി ബന്ധപ്പെട്ടുത്തുടങ്ങിയത്. രക്തബന്ധം എന്ന ചിത്രത്തിന്റെ പ്രൊഡക്ഷൻ മാനേജരായിട്ടായിരുന്നു തുടക്കം. മൂന്നുവർഷം ചലച്ചിത്ര വിതരണരംഗത്ത് പ്രവർത്തിച്ചു. തുടർന്ന് ചന്ദ്രതാര പ്രൊഡക്ഷൻസിൽ പ്രൊഡക്ഷൻ എക്സിക്യൂട്ടീവായി. ത്രിവേണി എന്ന ചിത്രത്തിന്റെ എക്സിക്യൂട്ടീവ് പ്രൊഡ്യൂസറായി. 1965-ൽ സ്വന്തമായി നിർമ്മിച്ച് രാജമല്ലി എന്ന ചിത്രം സംവിധാനം ചെയ്തു. അതിനുശേഷം 13 ചിത്രങ്ങൾ നിർമ്മിച്ചു. ഇഷ്ടപ്രാണേശ്വരി, അധികാരം എന്നീ  സിനിമകളുടെ കഥാകൃത്തും രാജമല്ലിയുടെ തിരക്കഥകൃത്തുമായിരുന്നു.  രക്തബന്ധം, മൂടുപടം, അസുരവിത്ത് എന്നീ ചിത്രങ്ങളിൽ അഭിനയിച്ചിട്ടുണ്ട്.

മലയാളം ഫിലിം പ്രൊഡ്യൂസേഴ്സ് അസോസിയേഷൻ ചെന്നൈയുടെ ആദ്യകാല സെക്രട്ടറിയായും 4 വർഷം പ്രസിഡന്റായും സേവനമനുഷ്ഠിച്ചു. കേരള ചലച്ചിത്ര വികസന കോർപ്പറേഷനിൽ ഡയറക്ടറായി '77-'79 കാലഘട്ടത്തിൽ പ്രവർത്തിച്ചിട്ടുണ്ട്. മലയാള സിനിമാ ചലച്ചിത്ര പരിഷത്തിന്റെ ആദ്യകാല ട്രഷറർ ആയിരുന്നു. ഇപ്പോൾ വൈസ്പ്രസിഡന്റാണ്. സൌത്ത് ഇന്ത്യൻ ഫിലിം ചേംബർ ഓഫ് കോമേഴ്സ് ചെന്നൈയിലെ യൂണിറ്റിൽ എക്സിക്യൂട്ടീക് കമ്മിറ്റി അംഗമാണ്. 

## അവാർഡ്
1997ലെ വയലാർ സ്മാരക സാംസ്കാരിക അവാർഡും കേരള ഫിലിം ക്രിട്ടിക്സ് അസോസിയേഷന്റെ ചലച്ചിത്ര പ്രതിഭ അവാർഡും ലഭിച്ചിട്ടുണ്ട്. .

## നിർമ്മിച്ച മലയാളം സിനിമകൾ
* രാജമല്ലി (1965)
* ആഭിജാത്യം (1971)
* തീർത്ഥയാത്ര (1972)
* തെക്കൻ കാറ്റ് (1973)
* ആരണ്യകാണ്ഡം (ചലച്ചിത്രം) (1975)
* അഭിമാനം (1975)
* അമൃതവാഹിനി (1976)
* അപരാജിത (1977)
* അടവുകൾ പതിനെട്ട് (1978)
* അനുഭൂതികളുടെ നിമിഷം (1978)
* അഗ്നിവ്യൂഹം (1979)
* ആവേശം (1979) 2 നിർമ്മാതാക്കളിൽ ഒരാൾ  
* അധികാരം (1980)
* അരങ്ങും അണിയറയും (1980)
* അവതാരം (1981)
* ആയുധം (1982)

## അവലംബം

## പുറം കണ്ണികൾ
* 
* ആർ എസ് പ്രഭു നിർമ്മിച്ച മലയാളം സിനിമകളുടെ പട്ടിക
* 80-ന്റെ നിറവിൽ ആർ.എസ്. പ്രഭു 

വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:1930-ൽ ജനിച്ചവർ
വർഗ്ഗം:മേയ് 5-ന് ജനിച്ചവർ
റാസ്റ്റർ ഗ്രാഫിക്സ് എഡിറ്റർ

റാസ്റ്റർ ചിത്രങ്ങൾ അഥവാ ബിറ്റ്മാപ്പ് ചിത്രങ്ങൾ നിർമ്മിക്കാനും എഡിറ്റുചെയ്യുവാനും ഉപയോഗിക്കുന്ന കമ്പ്യൂട്ടർ പ്രോഗ്രാമുകളാണ് **റാസ്റ്റർ ഗ്രാഫിക്സ് എഡിറ്റർ**. കമ്പ്യൂട്ടർ സ്ക്രീനിൽ വിവിധ ടൂളുകൾ ഉപയോഗിച്ച് ചിത്രങ്ങൾ നിർമ്മിക്കാനോ മാറ്റം വരുത്താനോ ഇത്തരം പ്രോഗ്രാമുകളുപയോഗിച്ച് കഴിയുന്നു. കൂടാതെ റാസ്റ്റർ ചിത്ര ഫോർമാറ്റുകളായ ജെപിഇജി, പിഎൻജി, ജിഫ് തുടങ്ങിയ ബിറ്റ് മാപ്പ് ഫോർമാറ്റുകളിലൊന്നിൽ ചിത്രം സൂക്ഷിക്കാനും ഈ പ്രോഗ്രാമുകൾ സഹായിക്കുന്നു.

ഇമേജ് വ്യൂവർ എന്ന ചിത്രം പ്രദർശിപ്പിക്കുന്ന പ്രോഗ്രാം റാസ്റ്റർ ഗ്രാഫിക്സ് എഡിറ്റർ പ്രോഗ്രാമിന്റെ മുകളിൽ പ്രവർത്തിക്കുന്ന പ്രോഗ്രാമാണ്.
## വെക്റ്റർ ഗ്രാഫിക്സ് എഡിറ്ററുമായുള്ള താരതമ്യം
വെക്റ്റർ ഗ്രാഫിക്സ് എഡിറ്റേഴ്സ് പലപ്പോഴും റാസ്റ്റർ ഗ്രാഫിക്സ് എഡിറ്റേഴ്സുമായി വ്യത്യാസപ്പെട്ടിരിക്കുന്നു, എന്നിരുന്നാലും അവയുടെ കഴിവുകൾ പരസ്പര പൂരകമാണ്. വെക്‌ടറും റാസ്റ്റർ എഡിറ്ററുകളും തമ്മിലുള്ള സാങ്കേതിക വ്യത്യാസം വെക്‌ടറും റാസ്റ്റർ ഇമേജുകളും തമ്മിലുള്ള വ്യത്യാസത്തിൽ നിന്നാണ് ഉടലെടുത്തിരിക്കുന്നത്.വെക്റ്റർ ഗ്രാഫിക്‌സ് എന്നത് ഗണിത സൂത്രവാക്യങ്ങൾ ഉപയോഗിച്ച് സൃഷ്‌ടിച്ച ഡിജിറ്റൽ ചിത്രങ്ങളാണ്, അവിടെ ഒരു ഗ്രിഡിലെ പോയിന്റുകൾ ആകൃതികൾ നിർവചിക്കാൻ ഉപയോഗിക്കുന്നു, കൂടാതെ ചിത്രം സൃഷ്‌ടിക്കുന്നതിന് അൽഗോരിതങ്ങൾ ഈ പോയിന്റുകളെ ബന്ധിപ്പിക്കുന്നു. ഈ ഗണിതശാസ്ത്ര സമീപനം വെക്റ്റർ ഗ്രാഫിക്‌സിനെ ഗുണനിലവാരം നഷ്‌ടപ്പെടാതെ തന്നെ അനന്തമായി അളക്കാൻ അനുവദിക്കുന്നു. റാസ്റ്റർ ചിത്രങ്ങളിൽ ഡിജിറ്റൽ ഫോട്ടോകൾ ഉൾപ്പെടുന്നു. പിക്സലുകൾ എന്ന് വിളിക്കപ്പെടുന്ന ഡോട്ടുകളുടെ വരികളും നിരകളും ചേർന്നാണ് റാസ്റ്റർ ഇമേജ് നിർമ്മിച്ചിരിക്കുന്നത്, പൊതുവെ കൂടുതൽ ഫോട്ടോ-റിയലിസ്റ്റിക് ആണ്. ഡിജിറ്റൽ ക്യാമറകളുടെ സ്റ്റാൻഡേർഡ് ഫോം ഇതാണ്; അത് .raw ഫയലായാലും .jpg ഫയലായാലും, ആശയം ഒന്നുതന്നെയാണ്. ഓരോ പിക്സലും മൊത്തത്തിലുള്ള ചിത്രത്തിലേക്ക് സംഭാവന ചെയ്യുന്ന ഒരു മൈക്രോസ്കോപ്പിക് ജിഗ്സോ പസിൽ പോലെ പിക്സലുകൾ എന്ന് വിളിക്കപ്പെടുന്ന ചെറിയ ഡോട്ടുകൾ കൊണ്ടാണ് ചിത്രങ്ങൾ നിർമ്മിച്ചിരിക്കുന്നത്.

ഗ്രാഫിക് ഡിസൈൻ, പേജ് ലേഔട്ട്, ടൈപ്പോഗ്രാഫി, ലോഗോകൾ, ഷാർപ്-എഡ്ജ്ഡ് ആർട്ടിസ്റ്റിക്ക് ചിത്രീകരണങ്ങൾ, ഉദാ. കാർട്ടൂണുകൾ, ക്ലിപ്പ് ആർട്ട്, സങ്കീർണ്ണമായ ജ്യാമിതീയ പാറ്റേണുകൾ, സാങ്കേതിക ചിത്രീകരണങ്ങൾ, ഡയഗ്രമിംഗ്, ഫ്ലോചാർട്ടിംഗ് എന്നിവയ്ക്ക് വെക്റ്റർ എഡിറ്റേഴ്സ് കൂടുതൽ അനുയോജ്യമാണ്.

ജിമ്പ്, അഡോബ് ഫോട്ടോഷോപ്പ് പോലെയുള്ള നൂതനമായ റാസ്റ്റർ എഡിറ്റേഴ്സുകൾ, പൊതുവായ ലേഔട്ടിനും ടെക്സ്റ്റ് പോലുള്ള ഘടകങ്ങളും വെക്റ്റർ മെത്തേഡുകളും (ഗണിതശാസ്ത്രം) ഉപയോഗിക്കുന്നു, എന്നാൽ പിക്സൽ വരെ റാസ്റ്റർ ഇമേജുകൾ കൈകാര്യം ചെയ്യാൻ സജ്ജീകരിച്ചിരിക്കുന്നു, കൂടാതെ തെളിച്ചം/ കോൺട്രാസ്റ്റ്, കൂടാതെ ഒരു റാസ്റ്റർ ഇമേജിലേക്കോ ഫോട്ടോയിലേക്കോ "ലൈറ്റിംഗ്" ചേർക്കുന്നു.

## അവലംബം

വർഗ്ഗം:ഗ്രാഫിക്സ് സോഫ്റ്റ്‌വെയർ
നെവാഡ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സിയറ നെവാഡയിലുള്ള ഒരു കൌണ്ടിയാണ് **നെവാഡ**. 2010 ലെ സെൻസസ് രേഖകൾ പ്രകാരം ഈ കൗണ്ടിയിലെ ജനസംഖ്യ 98,764 ആയിരുന്നു. കൗണ്ടി ആസ്ഥാനം നെവാഡ നഗരത്തിലാണ് സ്ഥിതിചെയ്യുന്നത്. സാക്രെമെൻറൊ-റോസ്‍വില്ലെ, CA കമ്പൈൻഡ് സ്റ്റാറ്റിസ്റ്റിക്കൽ ഏരിയയുടെ ഭാഗമായ ട്രക്കീ-ഗ്രാസ് വാലി, CA മൈക്രോപോളിറ്റൻ സ്റ്റാറ്റിസ്റ്റിക്കൽ ഏരിയയിൽ നെവാഡയും ഉൾപ്പെടുന്നു. ഈ കൌണ്ടി "മദർ ലോഡ് കണ്ട്രി" അഥവാ "ഗോൾഡ് കണ്ട്രി" യിലാണ് സ്ഥിതിചെയ്യുന്നത്.

## ചരിത്രം
1851-ൽ യൂബ കൌണ്ടിയുടെ ഭാഗങ്ങൾ അടർത്തിയെടുത്തു രൂപീകരിച്ച ഈ കൗണ്ടിയ്ക്ക് ഖനന നഗരമായ നെവാഡ നഗരത്തിൻറെ പേരാണ് നൽകിയിരിക്കുന്നത്. "സിയേറ നെവാഡ" എന്ന വാക്കിൽ നിന്നും ഉത്ഭവിച്ച ഒരു നാമമാണിത്. നെവാഡ എന്ന സ്പാനിഷ് വാക്കിൻറെ അർത്ഥം 'മഞ്ഞുമൂടിയ' അഥവാ 'ഹിമമയമായ' എന്നൊക്കെയാണ്. "നെവാഡ" എന്ന വാക്ക് ആദ്യമായി ഉപയോഗിച്ചത് നെവാഡ നഗരത്തെക്കുറിക്കുവാനാണ്. 1851-ൽ പുതുതായി രൂപം കൊണ്ട കൗണ്ടി, കൗണ്ടി ആസ്ഥാനമായി നഗരത്തിൻറ പേരുതന്നെ ഉപയോഗിച്ചു. 1861 ൽ അതിർത്തി സംസ്ഥാനവും (നെവാഡ സംസ്ഥാനം) ഇതേ പേര് ഉപയോഗിച്ചു.1849 ലെ ഗോൾഡ് റഷിൻറെ കാലത്ത് ഈ പ്രദേശത്തിന് ഉണർവ്വുണ്ടായി. 

ഈ പ്രധാനപ്പെട്ട മേഖലയുടെ ഉദയത്തിൻറെ സാക്ഷ്യപത്രങ്ങളായി, കാലിഫോർണിയയുടെ വികാസ കാലങ്ങളിലെ നിരവധി ചരിത്രപരമായ സ്ഥലങ്ങൾ ഇപ്പോഴും നിലനിൽക്കുന്നുണ്ട്. ഇവയിലൊന്നാണ് 1865-ൽ കാലിഫോർണിയയിലെ നെവാഡ നഗരത്തിൽ നിർമ്മിക്കപ്പെട്ട ഏറ്റവും പഴക്കമുള്ള തീയേറ്ററായ നെവാഡ തീയേറ്റർ. ഒരിക്കൽ മാർക്ക് ട്വയിനെപ്പോലെയുള്ള ചരിത്രപുരുഷന്മാർക്ക് ആതിഥ്യമരുളിയിരുന്ന ഈ തീയേറ്റർ ഇന്നും പ്രവർത്തിക്കുന്നു. 1890 ൽ നിർമ്മിക്കപ്പെട്ടതും ഇന്നും പ്രവർത്തിക്കുന്നതുമായ  'ഓൾഡ് 5 മൈൽ ഹൗസ് സ്റ്റേജ്‍കോച്ച് സ്റ്റോപ്പ്' മൂന്നു നൂറ്റാണ്ടുകളിലായി തുടരുന്ന ഒരു ഒരു സേവനദാതാവാണ്.

## ഭൂമിശാസ്ത്രം
അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, ഈ കൗണ്ടിയുടെ ആകെ വിസ്തീർണ്ണം 974 ചതുരശ്ര മൈൽ (2,520 ചതുരശ്ര കിലോമീറ്റർ) ആണ്. ഇതിൽ 958 ചതുരശ്ര മൈൽ  (2,480 ചതുരശ്ര കിലോമീറ്റർ) കരഭൂമിയും ബാക്കി 16 ചതുരശ്ര മൈൽ (41 ചതുരശ്ര കിലോമീറ്റർ) (1.6 ശതമാനം) ജലം ഉൾപ്പെട്ടതുമാണ്. മദ്ധ്യ, തെക്കൻ യൂബാ നദികൾ ഈ കൌണ്ടിയിലൂടെ കടന്നുപോകുന്നു.

## അവലംബം


## പുറം കണ്ണികൾ
*
*visitor guide

 

വർഗ്ഗം:കാലിഫോർണിയയിലെ കൗണ്ടികൾ
ജിദ്ദ കൊടിമരം

സൗദി അറേബ്യയിലെ ജിദ്ദയിലുള്ള കിങ് അബ്ദുള്ള ചത്വരത്തിൽ സ്ഥിതി ചെയ്യുന്ന കൊടിമരമാണ് **ജിദ്ദ കൊടിമരം**. അത്യാധുനിക സാങ്കേതിക വിദ്യകളാൽ സമ്പന്നമാണ് കൊടിമര ചത്വരം. 2014 മുതൽ ലോകത്തെ ഏറ്റവും വലിയ കൊടിമരമാണ് ഈ കൊടിമരം. 171.4 മീറ്ററാണ് കൊടിമരത്തിന്റെ ഉയരം. 49.5 മീറ്റർ നീളവും 33 മീറ്റർ വീതിയുമുള്ള കൂറ്റൻ കൊടിക്ക് 5.7 ടൺ ഭാരമുണ്ട്. കാറ്റിന്റെ ദിശക്കനുസൃതമായ ഭാഗത്തേക്ക് കറങ്ങിക്കൊണ്ടിരിക്കാനുള്ള സിസ്റ്റം, മുകളിലൂടെ പറക്കുന്ന വിമാനങ്ങൾക്ക് മുന്നറിയിപ്പ് നൽകുന്ന പ്രകാശം, കാറ്റിന്റെ വേഗം മൂലമുണ്ടാകുന്ന കുലുക്കം നിയന്ത്രിക്കാനുള്ള സംവിധാനം, അഗ്‌നി പ്രതിരോധ അലാറം എന്നീ സൗകര്യങ്ങളുണ്ട്.

## അവലംബം

വർഗ്ഗം:കൊടിമരങ്ങൾ
റെസീം

ഒരു ശാഖകളില്ലാത്ത നിർണ്ണയിക്കാനാവാത്ത പൂക്കുലയാണ് **റെസീം** (/reɪˈsiːm/ or /rəˈsiːm/) . പൂക്കൾക്ക് ഞെട്ടുകളുണ്ട്.&#x2014;പൂക്കൾക്ക് നീളം കുറഞ്ഞ ഞെട്ടുകളാണുള്ളത്. പെഡിസെൽസ് എന്നാണിവയെ പറയുന്നത്. പൂക്കൾ പൂങ്കുലയുടെ പ്രധാന അക്ഷത്തിനോട് ഞെട്ടുകൾകൊണ്ട് ബന്ധിച്ചിരിക്കുന്നു. സസ്യശാസ്ത്രത്തിൽ, ആക്സിസ് അല്ലെങ്കിൽ അക്ഷം എന്നാൽ കാണ്ഡം ആകുന്നു. ഇവിടെ പൂക്കൾ വഹിക്കുന്നതാണ് അക്ഷം. റെസീം പൂങ്കുലയിൽ പ്രായമായ പൂക്കൾ പൂങ്കുലയുടെ അടിഭാഗത്തും പ്രായം കുറഞ്ഞ പൂക്കൾ വളർന്നുകൊണ്ടിരിക്കുന്ന പൂങ്കുലയുടെ അഗ്രത്തിലുമായാണ് കാണപ്പെടുന്നത്.മുൻപേ തന്നെ നിയന്ത്രിതമായ വളർച്ചാപരിധി ഇതിനില്ല. ഒരു സസ്യം റെസീം രീതിയിലാണ് അതിന്റെ പൂക്കൾ പൂങ്കുലയിൽ ക്രമീകരിച്ചിരിക്കുന്നതായതിനാൽ അതിന്റെ ശാസ്ത്രീയനാമത്തിലും ഈ വാക്ക് കടന്നുകൂടിയിട്ടുണ്ട്.ഉദാഹരണത്തിനു, e.g. *Cimicifuga racemosa*. സങ്കീർണ്ണമായ റെസീം ഒരു പാനിക്കിൾ എന്നാണറിയപ്പെടുന്നത്. ഇതിനു പ്രധാന പൂങ്കുലയിൽ അനേകം ശാഖകളുണ്ടായിരിക്കും. റെസീമിനു ഉദാഹരണങ്ങൾ കടുക് (genus *[[ബ്രാസ്സിക്ക|Brassica]]*) and മുള്ളങ്കി (genus *Raphanus*) plants തുടങ്ങിയവയാണ്.

## ഉദാഹരണങ്ങൾ

File:Traube (inflorescence).svg|A raceme
File:Inflorescences Spike Kwiatostan Kłos.svg|A spike
File:Kolben (inflorescence).svg|A spadix
File:Spathoglottis flwrs reduced.jpg|The inflorescence of Spathoglottis plicata, a terrestrial orchid, is a typical raceme
File:Pycreus.jpg|Every radiating unit in this inflorescence of a Cyperus sedge is a spikelet composed of small flowers (florets) arranged in two ranks


## ഉത്ഭവം
From classical Latin *racemus*, cluster of grapes.

## ഇതും കാണൂ
* Inflorescence
* Glossary of botanical terms

## അവലംബം

വർഗ്ഗം:സസ്യരൂപവിജ്ഞാനീയം
സിട്രസ് ഹൈറ്റ്‍സ്

**സിട്രസ് ഹൈറ്റ്സ്,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാക്രമെൻറോ കൌണ്ടിയിലുള്ള ഒരു നഗരമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 83,301 ആയിരുന്നു. ഇത് രണ്ടായിരത്തിലെ സെൻസസിൽ രേഖപ്പെടുത്തിയിരുന്ന 85,071 നേക്കാൾ കുറവായിരുന്നു. സാക്രമെൻറോ-ആർഡൻ-ആർക്കേഡ്-റോസ്‍വില്ലെ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ് ഈ നഗരം.

## '''ഭൂമിശാസ്ത്രം'''
സിട്രസ് ഹൈറ്റ്സ് നിലനിൽക്കുന്ന അക്ഷാംശരേഖാംശങ്ങൾ&nbsp; (38.6947, -121.2905).ആണ്.&nbsp;അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിന്റെ ആകെ വിസ്തീർണം 14.2 ചതുരശ്ര മൈൽ (37 ചതരുരശ്ര കിലോമീറ്റർ) ആണ്. ഇതുമുഴുവനും കരഭൂമിയാണ്. സാക്രമെൻറോ കൌണ്ടിയിലെ അഞ്ചാമത്തെ നഗരമായി ഇത് സംയോജിപ്പിക്കപ്പെട്ടത് 1997 ജനുവരി 2 നാണ്. (ഔദ്യോഗിക വെബ്സൈറ്റ് പ്രകാരം ഇത് ജനുവരി 1 ആണ്.)

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കുരമ്പ

വടക്കൻ കേരളത്തിൽ പുരാതന കാലം മുതൽക്ക് കർഷകർ മഴക്കാലത്ത് ഉപയോഗിച്ച് വരുന്ന ഒരുപകരണമാണ് കുരമ്പ . തലയും ശരീരഭാഗങ്ങളും മഴയിൽ നിന്നും മറയ്ക്കാൻ ഇത്‌ ഉപയോഗിക്കുന്നു. ആധുനിക കുടയുടേയും മഴക്കോട്ടിന്റേയും വരവോടെ കുരമ്പ അപ്രത്യക്ഷമായിട്ടുണ്ടെങ്കിലും ഇന്നും ആദിവാസിമേഖലയിൽ ഇത് ഉപയോഗിച്ചു വരുന്നുണ്ട്. നാടൻപാട്ടുകളിൽ ഇത് ഇടംപിടിച്ചിട്ടുണ്ട്.

## നിർമ്മാണം
കുരമ്പ രണ്ടു തരത്തിലുണ്ട്. 
* **തെങ്ങോലക്കുരമ്പ**
തെങ്ങിന്റെ പച്ചയോല തീയിൽ വാട്ടി കയ്യുള വള്ളി കൊണ്ട് തുന്നിക്കെട്ടിയാണ് സാധാരണ തെങ്ങോലക്കുരമ്പ ഉണ്ടാക്കുന്നത്.പനയോലകൾ ഉപയോഗിച്ചും ഇതുണ്ടാക്കാം. പനനാരും കുരമ്പ നെയ്യാൻ ഉപയോഗിക്കാറുണ്ട്.
* **മരക്കുരമ്പ**
മുളയുടേയോ ഊഴിയുടേയോ ചീളുകൾ കൊണ്ട് ഘടന നിർമ്മിച്ച് അതിൽ കൊരമ്പക്കൂവയുടെ ഇലകൾ കൊണ്ട് അടുക്കി വെച്ച് തുന്നിയാണ് മരക്കുരമ്പ തയ്യാറാക്കുന്നത്. സാധാരണ കുരമ്പ ഭാരം കുറഞ്ഞതും മടക്കി വെക്കാവുന്നതുമാണ്. മരക്കുരമ്പ മടക്കി വെക്കാനാവില്ല. പക്ഷേ, ഇത് കൂടുതൽ കാലം ഈടു നിൽക്കും

## ചിത്രശാല

File:Kuramba.jpg|thumb|തെങ്ങോലക്കുരമ്പ 
File:Kuramba 04.jpg|thumb|മരക്കുരമ്പ
File:Kuramba 01.jpg|thumb|മരക്കുരമ്പ ധരിച്ച നിലയിൽ


## അവലംബം
മാന്തളിരിലെ ഇരുപത് കമ്മ്യൂണിസ്റ്റ് വർഷങ്ങൾ

ബെന്യാമിൻ എഴുതിയ മലയാളം നോവലാണ്‌ **മാന്തളിരിലെ ഇരുപത് കമ്മ്യൂണിസ്റ്റ് വർഷങ്ങൾ**. അക്കപ്പോരിന്റെ ഇരുപതു നസ്രാണിവർഷങ്ങൾ എന്ന നോവലിന്റെ ഒരു തുടർച്ചയായാണ് ഇത് എഴുതിയിരിക്കുന്നത്

ഓർത്തഡോക്സ് ക്രിസ്തീയസഭയിലെ ഭിന്നിപ്പും കമ്യൂണിസ്റ്റ് പാർട്ടിയുടെ പരിമാണങ്ങളും അവയെല്ലാം ജനജീവിതത്തിലുണ്ടാക്കുന്ന സംഘർഷങ്ങളും ഹൃദ്യമായും നർമ്മബോധത്തോടെയും അവതരിപ്പിക്കുന്നതാണ് ഈ നോവൽ. വിമോചന ദൈവശാസ്ത്ര പ്രസ്ഥാനം, കമ്യൂണിസ്റ്റ് പാർട്ടിയിലെ പിളർപ്പ്, അടിയന്തരാവസ്ഥ, മന്നം ഷുഗർമില്ലിന്റെ വളർച്ചയും തളർച്ചയും എന്നിവയെല്ലാം നോവലിൽ ചിത്രീകരിച്ചിട്ടുണ്ട്. ചെഗുവേര, പാട്രിക് ലുമുംബ, എം.എൻ ഗോവിന്ദൻ നായർ, ടി.വി തോമസ്, ഗൗരിയമ്മ, ഇ.എം.എസ് എന്നിവരും നോവലിലെ സാന്നിദ്ധ്യമാണ്. തിരുവല്ല, കോഴഞ്ചേരി പ്രദേശങ്ങളിലെ ജനജീവിതം സ്പർശിച്ചെഴുതിയതാണ്  നോവൽ

## അവലംബം

വർഗ്ഗം:ബെന്യാമിൻ എഴുതിയ നോവലുകൾ
സെറെസ്, കാലിഫോർണിയ

**സെറെസ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സ്റ്റാനിസ്ലൌസ് കൗണ്ടിയിലെ ഒരു നഗരമാണ്. 2000 ലെ യു.എസ്. സെൻസസ് അനുസരിച്ച് ഈ നഗരത്തിലെ ജനസംഖ്യ 34,609 ആയിരുന്നത് 2010 ലെ സെൻസസിൽ 45,417 ആയി വർദ്ധിച്ചിരുന്നു. ഇത് മൊഡസ്റ്റോ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ്. സെറെസ് നഗരം സ്ഥിതി ചെയ്യുന്നത്, സാൻ ജൊവാക്വിൻ താഴ്വരയിൽ സ്റ്റേറ്റ് റൂടട് 99 പാതയ്ക്ക് സമാന്തരമായി സ്റ്റാനിസ്ലൊസ് കൌണ്ടിയിലെ മോഡസ്റ്റോയ്ക്ക് തെക്കും ടർലോക്കിന് വടക്കുമായിട്ടാണ്. റോമൻ കാർഷിക ദേവതയായ സെറെസിൻറെ പേരാണ് നഗരത്തിനു നൽകിയിരിക്കുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കോൾട്ടൺ

**കോൾട്ടൺ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സാൻ ബർണാർഡോനോ കൗണ്ടിയിലെ ഒരു നഗരമാണ്. "ഹബ് സിറ്റി" എന്ന അപരനാമമുള്ള ഈ നഗരം സംസ്ഥാനത്തെ ഇൻലാൻറ് എമ്പയർ മേഖലയിൽ ലോസ് ആഞ്ചലസിന് 57 മൈൽ കിഴക്കായി സ്ഥിതിചെയ്യുന്നു. 2000 ലെ സെൻസസിലെ ജനസംഖ്യയായ 47,662 ൽ നിന്നും 2010 ലെ സെൻസസ് അനുസരിച്ച് കോൾട്ടൺ നഗരത്തിലെ ജനസംഖ്യ 52,154 ആയി വർദ്ധിച്ചിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സസ്സൂൺ ഡോക്ക്

മുംബൈ നഗരത്തിലെ ഡോക്കുകളിൽ ഏറ്റവും പഴക്കമേറിയ ഒന്നാണ് സസ്സൂൺ ഡോക്ക്.  ദക്ഷിണ മുംബൈയിൽ കഫേ പരേഡ് എന്ന സ്ഥലത്തിനടുത്താണിത്. മത്സ്യബന്ധനബോട്ടുകളും ചെറുകപ്പലുകളും ഇവിടെ അടുക്കുന്നു.  പൊതുജനങ്ങൾക്ക് പ്രവേശനമുള്ള അപൂർവ്വം ഡോക്കുകളിൽ ഒന്നാണിത്. വലിയ ഒരു മത്സ്യച്ചന്തയും ഇതിനരികിലായി പ്രവർത്തിക്കുന്നു. 

## ചരിത്രം

1875-ൽ ഡേവിഡ് സസ്സൂൺ ആന്റ് കമ്പനി ആണ് ഈ ഡോക്കുകൾ നിർമ്മിച്ചത്. ഡേവിഡ് സസ്സൂണിന്റെ  മകനായ ആൽബർട്ട് അബ്ദുള്ള ഡേവിഡ് സസ്സൂണിനായിരുന്നു  ഇതിന്റെ  ഉടമസ്ഥാവകാശം. മുംബൈ കേന്ദ്രമാക്കിയുള്ള പരുത്തി വ്യാപാരത്തിന്റെ ഉയർച്ചക്ക്  ഡേവിഡ് സസ്സൂൺ ആന്റ് കമ്പനിയും സസ്സൂൺ ഡോക്കും വലിയൊരു പങ്ക് വഹിച്ചു.

## അവലംബം

## ഇതും കാണുക
*ഭാവുചാ ധക്കാ
വർഗ്ഗം:മുംബൈ
പൂപ്പൊലി

**പൂപ്പൊലി** കേരള കാർഷിക സർവ്വകലാശാലയുടെ അമ്പലവയൽ പ്രാദേശിക കാർഷിക ഗവേഷണകേന്ദ്രത്തിന്റെ ആഭിമുഖ്യത്തിൽ 2014 ൽ ആരംഭിച്ച വാർഷിക അന്താരാഷ്ട്ര പുഷ്പഫല പ്രദർശനമാണ്. 

കാക്‌റ്റേറിയം, വെർട്ടിക്കൽ ഗാർഡന്റെ വിവിധ മാതൃകകൾ, പോളി ഹൗസിലെ താമരക്കുളങ്ങൾ, പുരാവസ്തു ശേഖരം, സർക്കാർ - അർദ്ധ സർക്കാർ, സ്വകാര്യ സ്ഥാപനങ്ങളുടെ സ്റ്റാളുകൾ, പെറ്റ് ഷോ എന്നിവ ഉൾപ്പെടുന്ന അഞ്ചാമത് പൂപ്പൊലി അന്താരാഷ്ട്ര പുഷ്പഫല പ്രദർശനം 2018 ജനുവരി 1 മുതൽ 18 വരെ അമ്പലവയലിൽ നടക്കുന്നു. 

2016ൽ പൂപ്പൊലി കാണാനെത്തിയ ഹാർവാർഡ് സർവകലാശാലയിലെ ഗാർഡൻ ആന്റ് ലാൻഡ്‌സ്‌കേപ് സ്റ്റഡീസ് സീനിയർ ഫെലോ ഗെർട്ട് ഗ്രോവനിംഗ്, ജർമ്മനിയിലെ ഗുസ്തവ് ഹെർമൻ ക്രംബീജൽ പ്രദർശനത്തിൽ പൂപ്പൊലിയെക്കുറിച്ച് ജർമൻ ഭാഷയിൽ കുറിപ്പ് തയ്യാറാക്കി പ്രസിദ്ധീകരിച്ചിട്ടുണ്ട്‌.

## ചിത്രശാല

File:Flowers_from_Ambalavayal_Flowershow,_Wayanad_2017_(267).jpg
File:Flowers_from_Ambalavayal_Flowershow,_Wayanad_2017_(218).jpg
File:Flowers_from_Ambalavayal_Flowershow,_Wayanad_2017_(16).jpg
File:Flowers_from_Ambalavayal_Flowershow,_Wayanad_2017_(118).jpg


## അവലംബം


വർഗ്ഗം:പുഷ്പങ്ങൾ
ക്ലിയർലേക്ക്

**ക്ലിയർലേക്ക്** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലേക് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ലോവർ ലേക്കിന്  4.5 മൈൽ (7.2 കിലോമീറ്റർ) വടക്ക്-വടക്കുപടിഞ്ഞാറായി സ്ഥിതിചെയ്യുന്ന ഈ നഗരം സമുദ്രനിരപ്പിൽനിന്ന് 1417 അടി (432 മീറ്റർ) ഉയരത്തിൽ സ്ഥിതിചെയ്യുന്നു. ഈ നഗരത്തിലെ ജനസംഖ്യ 2000 ലെ സെൻസസിലെ 13,142 ൽ നിന്ന് 2010 ലെ സെൻസസ് പ്രകാരം 15,250 ആയി വർദ്ധിച്ചിരുന്നു. ക്ലിയർ ലേക്ക് തടാകമാണ് നഗരത്തിൻറെ പേരിന് ആധാരം.

## ഭൂമിശാസ്ത്രം
ക്ലിയർലേക്ക് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 38°57'30" വടക്ക്, 122°37'35" പടിഞ്ഞാറ് എന്നിങ്ങനെയാണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 10.6 ചതുരശ്ര മൈൽ (27 ചതുരശ്ര കിലോമീറ്റർ) ആണ്. ഇതിൽ 10.1 ചതുരശ്ര മൈൽ (26 ചതരുശ്ര കിലോമീറ്റർ) കര ഭൂമിയും ബാക്കി 0.5 ചതുരശ്രമൈൽ (1.3 ചതുരശ്ര കിലോമീറ്റർ) പ്രദേശം ജലം ഉൾപ്പെട്ടതുമാണ്. മൊത്തം വിസ്തീർണ്ണത്തിൻറെ 4.27% ജലമാണ്.

## കാലാവസ്ഥ
കൊപ്പെൻ കാലാവസ്ഥാ തരംതിരിക്കൽ‌ സമ്പ്രദായമനുസരിച്ച് ചൂടു വേനൽക്കാലമുള്ള മെഡിറ്ററേനിയൻ കാലാവസ്ഥ(Csa) ഇവിടെ അനുഭവപ്പെടുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മാണിയൂർ ശ്രീമഹാദേവക്ഷേത്രം

കാസർകോഡ് ജില്ലയിലെ വെള്ളരിക്കുണ്ട് താലൂക്കിൽ പരപ്പയ്ക്കടുത്ത് മാണിയൂരിലുള്ള ശിവക്ഷേത്രമാണ് **മാണിയൂർ ശ്രീമഹാദേവക്ഷേത്രം**. 108 ശിവാലയങ്ങളിൽ പെട്ടതാണ് ഈ ക്ഷേത്രം എന്നാണ് വിശ്വാസം . 
## ഐതിഹ്യം
പശ്ചിമഘട്ട മലനിരകളുടെ അടിവാരമായ മാണിയൂരിൽ 1500ൽപ്പരം വർഷങ്ങൾക്കു മുൻപ് തന്നെ ഒരു ശിവക്ഷേത്രം നിലനിന്നിരുന്നു എന്ന് കരുതുന്നു. 3000 വർഷങ്ങൾക്ക് മുൻപ് കൃതമുനി പരമ്പരയിൽപ്പെട്ട ഒരു സിദ്ധൻ ഈ പ്രദേശത്തെത്തി തന്റെ സിദ്ധികൾ ആവാഹിച്ച് പ്രധാന ദേവനായി ശിവനെയും ഉപദേവന്മാരായി ഗണപതി, സുബ്രഹ്മണ്യൻ, ശാസ്താവ് എന്നിവരെയും പ്രതിഷ്ഠിച്ചുവെന്നും  സ്ഥലത്തിന് സുബ്രഹ്മണ്യന്റെ ഊര് എന്ന അർത്ഥത്തിൽ **മാണിയൂര്** എന്ന് പേരിട്ടുവെന്നും വിശ്വസിക്കുന്നു. പ്രതിഷ്ഠ നടത്തിയതിന്റെ പതിമൂന്നാം ദിവസം മുനി, തന്റെ സമാധിസ്ഥലം അടുത്തു തന്നെ നിർമ്മിച്ച് അവിടെ സമാധിയായി എന്നും ഐതിഹ്യമുണ്ട്. ഇവയുടെ ആധികാരികത പരിശോധിക്കപ്പെടേണ്ടതാണെങ്കിലും മാണിയൂരിലും അതിന് ചുറ്റുമുള്ള ഗ്രാമങ്ങളിലും ഇപ്പോൾ കണ്ടെത്തിയിട്ടുള്ള മുനിയറകൾ ഈ ഐതിഹ്യകഥകൾക്ക് ബലം നൽകുന്നുണ്ട്.

## ക്ഷേത്ര നവീകരണം
നൂറ്റാണ്ടുകൾക്ക് മുമ്പ് നിലവിലുണ്ടായിരുന്ന ക്ഷേത്രം കാലപ്പഴക്കത്താൽ തകർന്ന് പോയിരുന്നുവെങ്കിലും, ഇത് ഇപ്പോൾ പുനർനിർമ്മിക്കപ്പെട്ടിട്ടുണ്ട്.

## പ്രതിഷ്ഠ
ഷഡാധാരത്തോടെയുള്ള പ്രതിഷ്ഠയാണ് ഇവിടെയുള്ളത്. നാലമ്പലത്തിൽ, ശിവനു പുറമേ ഗണപതിയെയും സുബ്രഹ്മണ്യനെയും ശ്രീപാർവ്വതിയെയും പ്രതിഷ്ഠിച്ചിട്ടുണ്ട്. പുറത്ത്, വനശാസ്താവും നാഗയക്ഷിയും യക്ഷനും കിന്നരനും മാണിഭദ്രനും കുടികൊള്ളുന്നു.
## വഴി

കാഞ്ഞങ്ങാട് - പാണത്തൂർ അന്ത:സ്സംസ്ഥാന പാതയിൽ, ഒടയഞ്ചാൽ - ഇടത്തോട് വഴിയും, നീലേശ്വരം - ഇടത്തോട് വഴിയും എത്താം. 
## അവലംബം

വർഗ്ഗം:നൂറ്റെട്ട് ശിവക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കാസർഗോഡ് ജില്ലയിലെ ക്ഷേത്രങ്ങൾ
വാൻകൂവർ

ശാന്തസമുദ്രതീരത്ത് സ്ഥിതിചെയ്യുന്ന ഒരു കനേഡിയൻ തുറമുഖനഗരമാണ് **വാൻകൂവർ** (**Vancouver** , ) 2016-ലെ സെൻസസ്  പ്രകാരം 631,486  ആളുകൾ താമസിക്കുന്ന ഈ നഗരം (2011-ൽ  603,502 ആളുകൾ) ബിട്ടീഷ് കൊളംബിയയിലെ ഏറ്റവുമധികം ജനസംഖ്യയുള്ള നഗരമാണ്. വാൻകൂവറിലെ ജനസാന്ദ്രത ചതുരശ്ര കിലോമീറ്ററിന് 5,400 ആളുകൾ എന്നത് ഈ നഗരത്തിനെ കാനഡയിലെ ഏറ്റവുമധികം ജനസാന്ദ്രതയുള്ള നഗരമാക്കുന്നു  ന്യൂ യോർക്ക്, സാൻ ഫ്രാൻസിസ്കൊ, മെക്സിക്കോ സിറ്റി എന്നിവ കഴിഞ്ഞാൽ വടക്കേ അമേരിക്കയിലെ തന്നെ ഏറ്റവും ജനസാന്ദ്രയുള്ള നാലാമത്തെ മഹാനഗരവുമാണിത്  ഭാഷാപരമായും നരവംശപരമായും കാനഡയിലെ ഏറ്റവുമധികം വൈവിധ്യം നിറഞ്ഞ ഈ നഗരത്തിലെ 52% ആളുകളുടെ മാതൃഭാഷ ഇംഗ്ലീഷല്ലാത്ത ഭാഷകളിലൊന്നാണ്.
.

## അവലംബം

വർഗ്ഗം:കാനഡയിലെ നഗരങ്ങൾ
ചെമ്പൂർ

മുംബൈ നഗരത്തിൽ കിഴക്കുഭാഗത്തായി സ്ഥിതി ചെയ്യുന്ന ഒരു പ്രദേശമാണ് **ചെമ്പൂർ**.

## പേരിനു പിന്നിൽ
മറാഠി ഭാഷയിൽ വലിയ ഞണ്ട് എന്നർഥം വരുന്ന 'ചിമ്പോരീ' എന്ന വാക്കിൽ നിന്നാണ് ചെമ്പൂർ എന്ന പേരുണ്ടായതെന്ന് കരുതപ്പെടുന്നു.

## ചരിത്രം
ഘാട്ട്ലാ, മാഹുൽ, ഗാവൻപാഡ, അംബാപാഡ തുടങ്ങിയ ഗ്രാമങ്ങൾ ചേർന്ന പ്രദേശം വികസിച്ചാണ് ഇന്ന്  ചെമ്പൂർ എന്നറിയപ്പെടുന്ന നഗരഭാഗം രൂപീകൃതമായത്. ഇവിടെ മുൻകാലങ്ങളിൽ പൂക്കൃഷി ഉണ്ടായിരുന്നതായി പറയപ്പെടുന്നു. മുംബൈ വേറിട്ട ദ്വീപുകളായിരുന്ന കാലത്ത് ട്രോംബേ ദ്വീപിന്റെ വടക്കുപടിഞ്ഞാറ് ഭാഗത്തായിരുന്നു ഈ സ്ഥലം.  കാനേരി ഗുഹകളിലെ ശിലാലിഖിതങ്ങളിൽ 'ചെമുല' എന്നും അറബ് കൃതികളിൽ 'സിമോർ' പ്രതിപാദിക്കപ്പെടുന്ന പ്രദേശം ചെമ്പൂർ ആണെന്ന് വാദഗതികളുണ്ട്.  

ദി ബോംബേ പ്രസിഡൻസി ഗോൾഫ് ക്ലബ്ബ് ഇവിടെ സ്ഥാപിതമായത് 1927-ലാണ്. 1906-ൽ കുർള-ചെമ്പൂർ തീവണ്ടിപ്പാത നിർമ്മിക്കപ്പെട്ടു. 1924-ൽ ഈ പാത ഗതാഗതത്തിനായി തുറന്നു. 1945-ൽ ചെമ്പൂർ ബോംബേ നഗരത്തിന്റെ ഭാഗമായി.

ഇന്ത്യാ-പാക് വിഭജനകാലത്ത് അഭയാർത്ഥികൾക്കായി പുനരധിവാസമൊരുക്കിയ പ്രദേശങ്ങളിലൊന്നായിരുന്നു ചെമ്പൂർ.  പിന്നീട് വിവിധ കോളനികളുടെ നിർമ്മാണത്തോടെ ഇത് പ്രധാനമായും ഒരു പാർപ്പിടമേഖലയായി രൂപപ്പെട്ടു.

## അവലംബം

വർഗ്ഗം:മുംബൈയിലെ ജനവാസമേഖലകൾ
വുഡ്‍ലാൻറ്

**വുഡ്‍ലാൻറ്**,  അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ യോലോ കൗണ്ടിയുടെ ആസ്ഥാനമായ നഗരമാണ്. സാക്രാമെൻറോയുടെ 15 മൈൽ (24 കിലോമീറ്റർ) വടക്കുപടിഞ്ഞാറായി സ്ഥിതിചെയ്യുന്ന ഈ നഗരം സാക്രമെൻറോ - ആർഡൻ-ആർക്കേഡ് - റോസ്‍വില്ലെ മെട്രോപ്പൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ്. 2010 ലെ സെൻസസ് അനുസരിച്ച് ഈ നഗരത്തിലെ ആകെ ജനസംഖ്യ 55,468 ആയിരുന്നു. വുഡ്‍ലാൻറ് നഗരത്തിൻറെ ഉദയം 1850 ൽ കാലിഫോർണിയയ്ക്കു സംസ്ഥാനപദവി ലഭിച്ചതും ശേഷം യോലോ കൌണ്ടി രൂപീകരിക്കപ്പെട്ട കാലവുമായി ബന്ധപ്പെട്ടിരിക്കുന്നു. നഗരത്തിൻറെ സ്ഥാപനം മുതൽ അത് ജനസംഖ്യയിലും വിഭവ സമൃദ്ധിയാലും വളർന്നുകൊണ്ടേയിരിക്കുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഒളിയമ്പുകൾ

ഹരിഹരന്റെ സംവിധാനത്തിൽ ഡന്നീസ് ജോസഫ്' തിരക്കഥയെഴുതി കെ.ജി രാജഗോപാൽ നിർമ്മിച്ച് 1990ൽ പുറത്തിറങ്ങിയ ചലച്ചിത്രമാണ്'**ഒളിയമ്പുകൾ***(). [[മമ്മുട്ടി]],[[രേഖ (മലയാള ചലച്ചിത്രനടി)|രേഖ]],[[തിലകൻ]],[[കവിയൂർ പൊന്നമ്മ]] തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം [[എം.എസ്. വിശ്വനാഥൻ]] നിർവ്വഹിക്കുന്നു. ഗാനങ്ങൾ ഓ എൻ വി രചിച്ചിരിക്കുന്നു. . ഇത് [[ഹരിഹരൻ (സംവിധായകൻ)|ഹരിഹരൻ]] [[എം ടി വാസുദേവൻ നായർ|എം ടി]] തിരക്കഥാകൃത്താല്ലാതെ  അല്ലാതെ ചെയ്ത ചിലചിത്രങ്ങളിൽ ഒന്നാണ്.*
## താരനിര

## പാട്ടരങ്ങ്
ഓ.എൻ.വി. കുറുപ്പ്എഴുതിയ വരികൾക്ക് എം.എസ്. വിശ്വനാഥൻസംഗീതം നൽകിയ പാട്ടുകൾ ആണ് ഈ ചിത്രത്തിൽ

## അവലംബം

## പുറത്തേക്കുള്ള കണ്ണികൾ
* 

## ചിത്രം കാണുക
ഒളിയമ്പുകൾ 1990

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ
വർഗ്ഗം:കെ. ജി, രാജഗോപാൽ നിർമ്മിച്ച ചലച്ചിത്രങ്ങൾ‎
വർഗ്ഗം:ഓ എൻ വി- എം എസ് വി ഗാനങ്ങൾ
വർഗ്ഗം:ഡെന്നീസ്‌ ജോസഫ്‌ തിരക്കഥ എഴുതിയ ചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
അമൃതം ഗമയ

1987ൽ ഷിർദ്ദിസായി ക്രിയേഷൻസിന്റെ ബാനറിൽ എം.ടി. വാസുദേവൻ നായർ കഥ, തിരക്കഥ, സഭാഷണം എന്നിവ രചിച്ച് ഹരിഹരൻ സംവിധാനം ചെയ്ത ഒരു കുടുംബചിത്രമാണ്***അമൃതം ഗമയ***. പി.കെ.ആർ പിള്ള നിർമ്മിച്ച ഈ ചിത്രത്തിൽ മോഹൻലാൽ, തിലകൻ, ഗീത, പാർവ്വതി, വിനീത്, ക്യാപ്റ്റൻ രാജു തുടങ്ങിയവർ പ്രധാനവേഷങ്ങളിൽ അഭിനയിച്ചു. ഈ ചിത്രത്തിന്റെ സംഗീതം നിർവ്വഹിച്ചത് എം.ബി. ശ്രീനിവാസൻ ആയിരുന്നു. യൌവ്വനത്തിളപ്പിൽ  പറ്റിപ്പോയ ഒരബദ്ധം ജീവിതം മുഴുവൻ വേട്ടയാടുന്ന ഒരു യുവഡോക്റ്ററുടെ നീറുന്ന ഓർമ്മകളാണ് ഈ ചിത്രത്തിന്റെ കഥാതന്തു. ഹരിഹരന്റെ മികച്ച ചിത്രങ്ങളിലൊന്നായി ഈ ചിത്രം വിലയിരുത്തപ്പെടുന്നു. അതുപോലെതന്നെ ഈ ചിത്രത്തിൻറെ തിരക്കഥ എം.ടി. വാസുദേവൻ നായരുടെ മികച്ച തിരക്കഥകളിലൊന്നുംകൂടിയാണ്.

## അഭിനേതാക്കൾ

## നിർമ്മാണം
എം.ടി. വാസുദേവൻ നായർ- ഹരിഹരൻ ടീമിന്റെ മികച്ച കൂട്ടുകെട്ടുകളിലൊന്നാണ് അമൃതം ഗമയ. ഇവർ മോഹൻലാൽ- ഗീത ജോഡി യിൽ  പഞ്ചാഗ്നി എന്നൊരു ഹിറ്റ് സിനിമ പുറത്തിറക്കിയശേഷമാണ് ഈ ചിത്രം  നിർമ്മിച്ചത്. പഞ്ചാഗ്നി  (1986) എന്ന സിനിമ ഒരു വനിതാപ്രധാനസിനിമയായിരുന്നപ്പോൾ അമൃതം ഗമയ പ്രധാനമായും ഡോ. ഹരിദാസ് എന്ന മോഹൻലാൽ അവതരിപ്പിച്ച കഥാപാത്രത്തിന്റെ മനോവികാരങ്ങളിലൂടെയാണ് സഞ്ചരിക്കുന്നത്. ഉപനിഷത്തുകളിലെ പവമാനമന്ത്രത്തിന്റെ ഭാഗമായ മൃത്യോർ മാം അമൃതം ഗമയ (അർത്ഥം: മരണത്തിൽ നിന്ന് എന്നെ അമരത്വത്തിലേക്ക് നയിച്ചാലും) എന്ന വരിയിൽ നിന്നാണ് ഈ ചിത്രത്തിന്റെ തലക്കെട്ട് സ്വീകരിച്ചിരിക്കുന്നത്.

## സംഗീതം
എം.ബി. ശ്രീനിവാസൻ ആണ് ഈ ചിത്രത്തിന്റെ സംഗീതം നിർവ്വഹിച്ചത്. ഈ ചിത്രത്തിൽ ഒരു ഗാനം പോലും ഇല്ല.

## അവലംബം

## പുറത്തേക്കുള്ള കണ്ണികൾ
* 
## ചിത്രം കാണുക
അമൃതംഗമയ 1987

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:സരോജ് പാഡി കാമറ ചലിപ്പിച്ച ചലച്ചിത്രങ്ങൾ
മെറ്റ നൈറ്റ്

**മെറ്റ നൈറ്റ്** (ജാപ്പനീസ്കു: メタナイト) രുക്ഷേത്രം ന്റെ കിർബി വീഡിയോ ഗെയിം പരമ്പര മസഹിരൊ സകുരൈ സൃഷ്ടിക്കുകയും എച്ച്എഎൽ ലബോറട്ടറി വികസിപ്പിച്ച ഒരു സാങ്കൽപ്പിക കഥാപാത്രമാണ്. 1993 ൽ പുറത്തിറങ്ങിയ വീഡിയോ ഗെയിം കിർബിസ് അഡ്വഞ്ചർ വരെ അദ്ദേഹം അപ്രധാനമായ ഒരു കഥാപാത്രമായി പ്രത്യക്ഷപ്പെട്ടു. 2001-ൽ പുറത്തിറങ്ങിയ ആനിമൽ സീരിയലിലും സൂപ്പർ സ്മാഷ് ബ്രോസ് പരമ്പരയിലും കിർബിക് കോമിക് പുസ്തകങ്ങൾ ലഭ്യമാണ്.

## സ്വഭാവഗുണങ്ങൾ
മെറ്റ നൈറ്റ് ഒരു ചിട്ടയുമുള്ളതും, ആദരണീയമായ വാഗ്മാൻ ആണ്; കിർബിക്ക് ഒരു വാൾ കൊണ്ടുവരുമ്പോൾ അതിന് ഗുണം കൊടുക്കേണ്ടിവരുന്നത് ഇതാണ്. മെറ്റ നൈറ്റ് സ്വയം ഗാലക്സിയ എന്നു വിളിക്കപ്പെടുന്ന ഒരു പാവനമായ ഒരു പൊൻ വാളെടുക്കുന്നു. അവൻ എപ്പോഴും ഒരു വെള്ളി മാസ്ക് ധരിച്ച് കാണപ്പെടുന്നു, എന്നാൽ അവൻ അൻമാസ്മാസ്റ്റുചെയ്തിരിക്കുന്ന വേളയിൽ, കിർബിക്ക് സമാനമായി, ഒരു കറുത്ത നീലനിറവും വെളുത്ത കണ്മുകളും (കിർബിയിലെ മുഖംമൂടി കൊണ്ട്) പ്ലാനറ്റ് റോബോബോട്ട്). ഡൈമൻഷണൽ കേപ്പ് എന്നു വിളിക്കുന്ന നാവിക നീല ആവരണവും അദ്ദേഹം കളിക്കുന്നുണ്ട്, അത് ഒരു ജോടി ചിറകുകളാക്കി മാറ്റുകയും അവനെ ടെലികോപോർട്ട് ചെയ്യാൻ അനുവദിക്കുകയും ചെയ്യുന്നു. കിർബിസ് റിട്ടേൺ ടു ഡ്രീം ലാൻഡ്, കിർബി: പ്ലാനറ്റ് റോബോബോട്ട് എന്നീ വിഭാഗങ്ങളിൽ ഈ ചിറകുകൾ നേരിട്ട് ചേർത്തിട്ടുണ്ട്. കിർബിയുടെ ശത്രുക്കളിൽ ഒരാളായി അദ്ദേഹം ആദ്യം കിർബി എതിരാളിയായി വളർന്നിട്ടുണ്ട്. എന്നിരുന്നാലും, അവൻ നല്ല ലക്ഷ്യങ്ങളുണ്ടായിരിക്കും, അയാൾ തന്റെ കൂടെ നിലനിൽക്കുന്നതിനുവേണ്ടിയോ ലോകത്തിന്റെ ആവശ്യത്തിനോ വേണ്ടി പലപ്പോഴും പോരാടണം അല്ലെങ്കിൽ കിർബിക്ക് പിന്തുണ നൽകും. ഈ മനോഭാവം അദ്ദേഹത്തിന്റെ വിശ്വാസ്യതയെക്കുറിച്ച് ചർച്ചചെയ്യാൻ ഇടയാക്കി, അവനെ "ഫ്രെൻമി" എന്ന ലേബൽ നേടി.

വർഗ്ഗം:വീഡിയോ ഗെയിം കഥാപാത്രങ്ങൾ
ക്ലോവിസ്

**ക്ലോവിസ്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ഫ്രെസ്നോ കൗണ്ടിയിലെ ഒരു നഗരമാണ്. 2016 ൽ ഈ നഗരത്തിലെ ജനസംഖ്യ 106,583 ആയി കണക്കാക്കപ്പെട്ടിരിക്കുന്നു. ക്ലോവിസ് നഗരം സ്ഥിതിചെയ്യുന്നത് ഫ്രെസ്നോ നഗരമദ്ധ്യത്തിന്  6.5 മൈൽ (10.5 കിലോമീറ്റർ) വടക്കുകിഴക്കായി സമുദ്രനിരപ്പിൽനിന്ന് 361 അടി (110 മീറ്റർ) ഉയരത്തിലാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മിമിക്യു്

**മിമിക്യു്** നിന്റേൻഡോയിലും ഗെയിം ഫ്രീക്കിന്റെ പൊക്കിയൻ ഫ്രാഞ്ചൈസിയിലും ഒരു പോക്കിയൻ ഇനം. പോക്കിനും സൂര്യനും ചന്ദ്രനും ആദ്യമായി പരിചയപ്പെടുത്തി. ചങ്ങാതിമാരെ ഉണ്ടാക്കാനായി പിക്കാസുവിൽ പ്രത്യക്ഷപ്പെടാൻ ശ്രമിക്കുന്ന ഒരു പോക്കിമോൺ എന്ന നിലയിൽ ഇതിനെ "ഡിഗ്ഗെയ്സ് പോക്കെമോൻ" എന്ന് വിളിക്കുന്നു.

## രൂപകൽപ്പനയും സവിശേഷതകളും
മിമിക്യു് എട്ട് ഇഞ്ച് ഉയരവുമുള്ള ഒരു ചെറിയ പോക്കെമൻ ആണ്, അത് ഏതാണ്ട് പൂർണ്ണമായും മറച്ചുവെക്കുന്നു. കറുത്ത കണ്ണ് കറുത്ത കണ്ണ് അതിന്റെ മുഖത്തിന്റെ ശരീരത്തിൽ കാണാൻ കഴിയും, കാൽ ചൂടിൻറെയോ താഴത്തെ ശരീരത്തിന്റെയോ ഒരു അത്ഭുതദൃശ്യം അതിന്റെ വഞ്ചനയുടെ കാവലിൽ കാണാം. വസ്ത്രത്തിന് തൊട്ടു താഴെയുള്ള ഒരു കറുത്ത അനുബന്ധം ഇത് ഇടയ്ക്കിടെ പ്രചരിപ്പിക്കും. കറുത്ത കണ്ണ്, ചുവന്ന കവിൾ, കറുപ്പുള്ള കറുപ്പ്, കറുത്ത നിറമുള്ള ചെവികൾ എന്നിവ കറുപ്പ് നിറമുള്ളതാണ്. മിമിക്യുവും ഒരു വാലുമായി പൊരുത്തപ്പെടുന്ന ഒരു മിന്നൽ ബോട്ട് രൂപകൽപ്പനയും വഹിക്കുന്നു. ഔദ്യോഗിക പോക്ക്മോൻ വെബ്സൈറ്റ് പ്രകാരം മിമിക്യു "ഭയങ്കരമായ ഒറ്റയൊറ്റ" ആണ്, പിക്കാസുവിന്റെ ജനപ്രീതിയെ അനുകരിക്കുന്നതിനുള്ള ഒരു ശ്രമത്തിൽ സുഹൃത്തുക്കൾക്ക് വേണ്ടി പിക്കാസു പോലെയുള്ള വേഷമാണ് ധരിക്കുന്നത്. മിമിക്യുവിനെ കറുത്തതോ തിളക്കമുള്ളതോ ആയ പ്രദേശങ്ങളിലേക്ക് ആകർഷിക്കപ്പെടുന്നു, സൂര്യപ്രകാശം നേരിട്ടാൽ അതിന്റെ ആരോഗ്യം ക്ഷയിക്കും.

## ദൃശ്യങ്ങൾ

### വീഡിയോ ഗെയിമുകളിൽ
പോക്കിമോൺ സൺ ആൻഡ് മൂണിൽ ഡ്യുവൽ-ടൈപ്പ് ഗോസ്റ്റ് / ഫെയറിയെ പൊക്കിയൻ എന്ന ചിത്രത്തിൽ മിമിക്യു പ്രത്യക്ഷപ്പെടുന്നു. ഒരു ശത്രു ആക്രമണത്തിൽനിന്നുണ്ടാകുന്ന കേടുപാടുകളെ ഒഴിവാക്കാൻ, അതിന്റെ വൈദഗ്ദ്ധ്യം, "ഡിസ്ഗൈസ്", അതിനെ അനുവദിക്കുന്നു, പക്ഷേ ഒരു യുദ്ധത്തിൽ ഒരിക്കൽ മാത്രമേ ഈ കഴിവ് ഉപയോഗിക്കാൻ കഴിയൂ. പോക്കിമോൺ അൾട്രാ സൺ ആൻഡ് അൾട്രാ മൂൺ എന്ന ചിത്രത്തിൽ മൈമിക്യുവിന് ഒരു പ്രത്യേകതരം എസ്-മൂവ്മെന്റ് ലറ്റ്സ് സ്നേക്ൽ ഫോർവേവർ നൽകിയിട്ടുണ്ട്. ഇത് വലിയൊരു നാശനഷ്ടമാണ്. എന്നാൽ, ഈ നീക്കം ഉപയോഗിക്കാനായി Mimikyu Play Rough ഒരു മിമിക്യം സി. മിമിക്യുവിനെ അലോലാൻ മേഖലയിലെ ഉലൂല ദ്വീപിനിൽ കാണാം, പ്രത്യേകിച്ച് ഉപേക്ഷിക്കപ്പെട്ട തൈരിട്ടി മെഗാമാർട്ട്.

വർഗ്ഗം:പോക്കിമോനുകൾ
ല കാസ ദെ പാപ്പെൽ

അലെക്സ് sebastian  പീന്യ സൃഷ്ടിച്ച് സ്പെയിനിലെ  ആന്റന 3 ചാനൽ സംപ്രേഷണം ചെയ്ത 15-എപ്പിസോഡുള്ള ഒറ്റ സീസൺ സ്പാനിഷ് ഹീസ്റ്റ്‌ ടെലിവിഷൻ പരമ്പരയാണ് **ല കാസ ദെ പാപ്പെൽ** (അന്താരാഷ്ട്ര ടൈറ്റിൽ: മണി ഹീസ്റ്റ്, അക്ഷരാർത്ഥത്തിൽ ദ ഹൗസ് ഓഫ് പേപ്പർ). 2017 മേയ് 2 ന് അവതരിപ്പിക്കപ്പെട്ട ഈ പരമ്പരയിൽ ഉർസുല കോർബേറോ, അൽവാരോ മോർട്ടെ, പാക്കോ ടൗസ്, ആൽബ ഫ്ലോറെസ് തുടങ്ങിയവർ അഭിനയിക്കുന്നു. 2017 ഡിസംബർ 25 ന് നെറ്റ്ഫ്ലിക്സ് അതിന്റെ അന്തർദേശീയ കാറ്റലോഗിൽ ഈ പരമ്പര ഉൾപ്പെടുത്തി.  . നെറ്റ് ഫ്ലിക്സ് ഏറ്റെടുത്തതിന് ശേഷം ആദ്യ സീസൺ 13 എപ്പിസോഡായും രണ്ടാമത്തെ സീസൺ 9 എപിസോഡായും ആകെ 22 എപിസോഡ് ആക്കി മാറ്റി. എട്ട് എപ്പിസോഡുകളുമായി മൂന്നാം സീസൺ 19 ജൂലൈ 2019 ന് റിലീസ് ചെയ്തു. നാലാമത്തെ സീസണിന്റെ ഷൂട്ടിംഗ് ആഗസ്റ്റ് 2019 ൽ അവസാനിച്ചു. 

## കഥാസാരം
പ്രൊഫസോർ എന്ന പേരുള്ള ഒരു നിഗൂഢനായ മനുഷ്യൻ ചരിത്രത്തിലെ  ഏറ്റവും വലിയ ഹീസ്റ്റ്‌ ആസൂത്രണം ചെയ്യുന്നു. ഈ സ്വപ്ന പദ്ധതി നടപ്പാക്കാൻ ചില പ്രത്യേക കഴിവുകളുള്ള എട്ട് പേരടങ്ങുന്ന ഒരു സംഘം രൂപീകരിക്കുന്നു. സ്പെയിനിലെ റോയൽ മിന്റ് (നോട്ട് അച്ചടി കേന്ദ്രം) ആയ “ഫാബ്രിക്ക നാസിയൊണാൽ ദെ മൊനേദ യി തിംബ്രെ” കയ്യടക്കി 2.4 ബില്യൺ യൂറോ അച്ചടിച്ചു എടുക്കുക എന്നതാണ് ഇവരുടെ ലക്ഷ്യം. ഇത് കൈവരിക്കാൻ അവർക്ക് പതിനൊന്ന് ദിവസം 67 ബന്ദികളെയും പോലീസിനെയും വരുതിയിൽ നിർത്തണം.  

## അഭിനേതാക്കൾ
* ഊർസുല കൊർബേരോ - ടോക്കിയോ
* അൽവാരോ മോർത്തെ - എൽ പ്രൊഫസോർ
* പാക്കോ തൂസ് - മോസ്കോ
* ആൽബ ഫ്ലോരെസ് - നൈറോബി
* മിഗേൽ ഹെറാൻ - റിയൊ
* പെദ്രോ അലോൺസോ - ബെർലിൻ
* കിത്തി മൻവർ - റാക്കേലിന്റെ അമ്മ
* എൻറിക്കെ അർസെ - അർത്തുരോ റൊമാൻ
* മരിയ പെദ്രാസ - അലിസോൺ പാർക്കർ
* അന്ന ഗ്രാസ് - മെർസെദെസ്
* ഫെർണാന്ദോ സോത്തോ - ആൻഹേൽ
* ഡാർക്കോ പെരിച്ച് - ഹെൽസിങ്കി
* ഹുവാൻ ഫെർണാന്ദെസ് - കൊറോണൽ പ്രിയേത്തോ
* ഇറ്റ്സിയർ ഇത്തൂഞ്ഞോ - റാക്കേൽ മുരീയ്യോ
* ജെയിമേ ലൊരെന്തേ - ഡെൻവർ
* ഫ്രാൻ മൊർസിയ്യോ - പാബ്ലോ
* എസ്തേർ എസേബോ - മൊണിക്ക ഗാസ്തംബിദേ

## എപ്പിസോഡുകളുടെ ലിസ്റ്റ്

## അവലംബം
പ്ലന്റേസി

പ്ലാന്റേസി പ്രോട്ടീൽസ് എന്ന ഓർഡറിലിലുള്ള സപുഷ്പികളുടെ കുടുംബം ആകുന്നു. ഈ കുടുംബം മിക്ക സസ്യവർഗ്ഗീകരണശാസ്ത്രജ്ഞരും തിരിച്ചറിഞ്ഞിട്ടുണ്ട്. ഈ കുടുംബത്തിൽ ഒരു ജീനസും 8 സ്പീഷിസുമാണുള്ളത്. ഉത്തരാർദ്ധഗോളത്തിലെ ട്രോപ്പിക്കൽ സബ്ട്രോപ്പിക്കൽ പ്രദേശങ്ങളിലാണ് ഇവ വളരുന്നത്. സസ്യങ്ങൾ ഉയരം കൂടിയ വൃക്ഷങ്ങളാണ്. ലണ്ടൻ പ്ലെയിൻ എന്ന സങ്കരവർഗ്ഗത്തിൽപ്പെട്ട സസ്യം ലോകവ്യാപകമായി പട്ടണങ്ങളിൽ നട്ടുവരുന്നുണ്ട്. 

## വിവരണം

## ഇക്കോളജി

## Phytochemistry

## മിശ്രസസ്യങ്ങൾ

## അവലംബം

വർഗ്ഗം:യൂഡികോട് കുടുംബങ്ങൾ
സാൻ ഡിയേഗോ

**സാൻ ഡിയേഗോ** (, Spanish for "Saint Didacus"; സ്പാനിഷ്: ) അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ഒരു പ്രധാന നഗരമാണ്. ഇത് സാൻ ഡിയേഗോ കൗണ്ടിയിൽ തെക്കൻ കാലിഫോർണിയായിലെ പസഫിക സമുദ്രതീരത്ത്  ലോസ് ആഞ്ചലസിന് ഏകദേശം 120 മൈൽ (190 കിലോമീറ്റർ) തെക്കായും മെക്സിക്കോ അതിർത്തിയോട് തൊട്ടു ചേർന്നും സ്ഥിതിചെയ്യുന്നു. 2016 ജൂലായ് 1 ലെ കണക്കുകൾ പ്രകാരം 1,406,630 ജനസംഖ്യയുള്ള ഈ നഗരം, അമേരിക്കൻ ഐക്യനാടുകളിലെ എട്ടാമത്തെ വലിയ നഗരവും കാലിഫോർണിയ സംസ്ഥാനത്തെ രണ്ടാമത്തെ ഏറ്റവും വലിയ നഗരവുമാണ്.

## അവലംബം


## പുറം കണ്ണികൾ

* 
* Civic San Diego  (replaced redevelopment corporations)
* SANDAG, San Diego's Regional Planning Agency
* Demographic Fact Sheet from Census Bureau
* San Diego Historical Society
* San Diego Unified School District
* San Diego Public Library
* San Diego Tourism Authority (formerly the San Diego Convention and Visitors Bureau)

വർഗ്ഗം:കാലിഫോർണിയയിലെ നഗരങ്ങൾ
സഹപത്രം

വലത്ത്‌|ലഘുചിത്രം|Papery (upper) and leafy bracts on hay rattle (''Rhinanthus minor'').  All the "leaves" in this image are bracts.
സസ്യശാസ്ത്രത്തിൽ സഹപത്രം അല്ലെങ്കിൽ **bract** ഒരു രൂപാന്ത്രണം നടന്ന പ്രത്യേക ഇലയാണ്. ഒരു പൂവിനോടോ പൂങ്കുലയുടെ അക്ഷത്തോടോ ചേർന്നിവ കാണപ്പെടുന്നു. പ്രത്യേകിച്ചും ഒരു പ്രത്യുത്പാദന അവയവത്തോടു ചേർന്നാണു കാണപ്പെടുക.   

## അവലംബം

വർഗ്ഗം:സസ്യരൂപവിജ്ഞാനീയം
ഇരട്ട ബീജസങ്കലനം

വലത്ത്‌|ലഘുചിത്രം|229x229ബിന്ദു|The parts of a flower
വലത്ത്‌|ലഘുചിത്രം|229x229ബിന്ദു|Double fertilization
വലത്ത്‌|ലഘുചിത്രം|229x229ബിന്ദു|Double fertilization in ''Arabidopsis''
സപുഷ്പികളുടെ സങ്കീർണ്ണമായ ബീജസങ്കലന സംവിധാനമാണ് **ഇരട്ട ബീജസങ്കലനം.**
## ഇതും കാണൂ
* Fertilisation
* Gamete
* Megaspore
* Oosphere
* Ovule
* Pollen

## അവലംബം

വർഗ്ഗം:ബീജസങ്കലനം
വർഗ്ഗം:പ്രത്യുൽപ്പാദനം
കരിംപുള്ളി ഗുർനാർട്

കടൽവാസിയായ ഒരു മൽസ്യമാണ് **കരിംപുള്ളി ഗുർനാർട് ** അഥവാ **Blackspotted Gurnard. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
Triglidae എന്ന കുടുബത്തിൽ പെട്ട മൽസ്യം ആണ് ഇവ , പൊതുവെ ഗുർനാർട് മൽസ്യങ്ങൾ എന്നാണ് ഇവ അറിയപ്പെടുന്നത് .

## അവലംബം

## പുറത്തേക്കുള്ള കണ്ണികൾ

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ

വർഗ്ഗം:കടൽ മത്സ്യങ്ങൾ
കവചിത കടൽ റോബിനുകൾ

കടൽവാസിയായ  മീനുകളിലെ ഒരു കുടുംബം ആണ് **കവചിത കടൽ റോബിനുകൾ  ** അഥവാ '''Armored searobins . 

## കുടുംബം
Peristediidae എന്ന കുടുബത്തിൽ പെട്ട മൽസ്യങ്ങൾ ആണ് ഇവ , പൊതുവെ കവചിത കടൽ റോബിനുകൾ എന്നാണ് ഇവ അറിയപ്പെടുന്നത് , ഗുർനാർട് ജനുസിൽ പെട്ട  മൽസ്യങ്ങളുമായി അടുത്ത ബന്ധം ഉള്ളവയാണ് ഇവ.

## അവലംബം

## പുറത്തേക്കുള്ള കണ്ണികൾ

വർഗ്ഗം:കടൽ മത്സ്യങ്ങൾ
ഡൺകിർക്ക് യുദ്ധം

രണ്ടാം ലോകമഹായുദ്ധകാലത്ത് ഫ്രാൻസിലെ ഡൺകിർക്കിൽ നടന്ന സൈനിക ഓപ്പറേഷനായിരുന്നു **ഡൺകിർക്ക് യുദ്ധം**. സഖ്യകക്ഷികളും നാസി ജർമനിയും തമ്മിലുള്ള പോരാട്ടം നടന്നു. ഫ്രാൻസിസ് വെസ്റ്റേൺ ഫ്രണ്ടിലെ യുദ്ധത്തിന്റെ ഭാഗമായി, 1940 മേയ് 26 മുതൽ ജൂൺ 4 വരെ ബ്രിട്ടനിലെ ബ്രിട്ടനും മറ്റ് സഖ്യകക്ഷികളും ബ്രിട്ടനിലും സംരക്ഷണത്തിലുമാണ് ഡൺകിർക്ക്ന്റെ യുദ്ധം.

യുദ്ധത്തിനു ശേഷം ഫ്രാൻസിന്റെ യുദ്ധം 10 മെയ് 1940 ന് ആരംഭിച്ചു. കിഴക്കിനോട് ചേർന്ന് ജർമൻ ആർമി ഗ്രൂപ്പ് ബി നെതർലാന്റ്സിനെ ആക്രമിക്കുകയും പടിഞ്ഞാറു ഭാഗത്തെത്തിക്കുകയും ചെയ്തു. ഇതിനു പ്രതികരണമായി, സുപ്രീം അലൈഡ് കമാൻഡർ-ഫ്രഞ്ച് ജനറൽ മൗറിസ് ഗാംലിൻ-ആരംഭിച്ചത് "പ്ലാൻ ഡി", ബെൽജിയം ബെൽജിയത്തിൽ നെതർലാൻഡ്സിലെ ജർമനികൾ ഉൾപ്പെടുത്താൻ തുടങ്ങി. ഈ പദ്ധതി ജർമ്മനി-ഫ്രാൻ അതിർത്തിയിലുണ്ടായിരുന്ന മഗനോട്ട് ലൈനുകൾക്ക് പ്രാധാന്യം നൽകിയിരുന്നു, എന്നാൽ ഫ്രഞ്ചുകാരുടെ വരവിനു മുൻപ് ജർമൻ സൈന്യം ഭൂരിഭാഗം നെതർലാന്റ്സിലൂടെ കടന്നുപോയിരുന്നു. പകരം, കമാലിംങ്, മൂന്ന് യന്ത്രവത്കൃത സൈന്യം, ഫ്രെഞ്ച് ഫസ്റ്റ് ആൻഡ് സെവൻത് സേനീസ്, ബ്രിട്ടീഷ് പര്യവേഷണ സേന (ഡി.ഇ.എഫ്. മെയ് 14 ന് ജർമ്മൻ ആർമി ഗ്രൂപ്പായ ആർഡെനെസ് വഴി പൊട്ടിച്ച് പടിഞ്ഞാറ് സെഡാനിലേക്ക് അതിവേഗം വികസിച്ചു. പിന്നീട് ജനറൽഫിൽഡ്മാർഷാൾ എറിക് വോൺ മാൻസ്റ്റീന്റെ പദ്ധതിയായ സൈഷെൽസ്നിറ്റ്റ്റ് ഉപയോഗിച്ച് ജർമ്മൻ തന്ത്രം Fall Fall,.

ആർമിയസ് യുദ്ധം ഉൾപ്പെടെയുള്ള സഖ്യകക്ഷികളുടെ ആക്രമണ പരമ്പര, മെയ് 20 ന് തീരത്ത് എത്തി, അർമീനിയേഴ്സ്, ഫ്രെഞ്ച് ഫസ്റ്റ് ആർമി, ബെൽജിയൻ ആർമി എന്നിവയ്ക്ക് വടക്ക് ജർമ്മൻ നുഴഞ്ഞുകയറ്റത്തിനു തെക്ക് ഫ്രഞ്ചുകാരിൽ ഭൂരിഭാഗവും. ചാനൽ എത്തിയ ശേഷം ജർമൻ സൈന്യം തീരത്തിനടുത്ത് വടക്ക് നീണ്ടുകിടന്നു. തുറമുഖങ്ങളെ പിടിച്ചെടുക്കുകയും ഭീഷണിപ്പെടുത്തുകയും ബ്രിട്ടീഷുകാർ ഫ്രഞ്ചുകാർക്ക് മുന്നിലേക്ക് കൊണ്ടുപോകുകയും ചെയ്യും.

യുദ്ധത്തിന്റെ ഏറ്റവും ചർച്ച ചെയ്യപ്പെടുന്ന തീരുമാനങ്ങളിലൊന്നിൽ ജർമൻകാർ ഡൺകിർക്കിനെ തങ്ങളുടെ മുൻകൈയെടുത്ത് താമസിപ്പിച്ചു. ജനകീയ വിശ്വാസത്തിന് വിപരീതമായി, "ഹാൽട്ട് ഓർഡർ" എന്ന പേര് അഡോൾഫ് ഹിറ്റ്ലറുമായി ബന്ധപ്പെടുത്തിയിട്ടില്ല. ജനറൽബേർസ്റ്റൺ (കേണൽ-ജനറൽസ്) ഗെർ വോൺ റൂഡ്സ്റ്റഡ്ഡ്, ഗുന്തർ വോൺ ക്ലെഗെ എന്നിവർ ഡങ്കർകിന്റെ പോക്കറ്റിന് ചുറ്റുമുള്ള ജർമൻ സൈന്യം തുറമുഖത്തെ മുൻകൂട്ടി നിർത്തണം. മെയ് 24 ന് ഒബർകോമണ്ടൊ ഡെർ വെഹ്ര്മക്റ്റ് (OKW) യുടെ സഹായത്തോടെ ഹിറ്റ്ലർക്ക് ഈ ഉത്തരവ് അനുവദിച്ചു. ഡുൻഡിക്ക് ഒഴിപ്പിക്കലിനെ സംഘടിപ്പിക്കാനും പ്രതിരോധ ലൈൻ നിർമ്മിക്കാനും സഖ്യകക്ഷികൾക്ക് മൂന്ന് ദിവസം തടസ്സം നിൽക്കേണ്ടിവന്നു. ഈ സാഹചര്യത്തെ സഖ്യശക്തികൾ വിലയിരുത്തിയിരുന്നെങ്കിലും, ബ്രിട്ടനിൽ ചില വ്യവസ്ഥകൾ ജർമനിക്ക് കീഴടങ്ങാൻ പോലും തുടങ്ങിയിരുന്നു. അവസാനം, 330,000 ലധികം സായുധസേനകളെ രക്ഷപ്പെടുത്തി.

### Citations
എഴുനൂറ്റിക്കാർ

കേരളത്തിലെ ലത്തീൻ കത്തോലിക്കരിൽ ഒരു വിഭാഗമാണ് **എഴുനൂറ്റിക്കാർ** എന്നറിയപ്പെടുന്നത്.

## ഇതും കാണുക
*മുന്നൂറ്റിക്കാർ
*അഞ്ഞൂറ്റിക്കാർ

## അവലംബം

വർഗ്ഗം:ലത്തീൻ കത്തോലിക്കാ സഭ
ഇമ്മാനുവൽ ആട്ടേൽ

**ഫാദർ ഇമ്മാനുവേൽ ആട്ടേൽ** കൂത്തുപറമ്പ് നിർമ്മലഗിരി കോളേജിൽ മലയാളം അധ്യാപകനും പ്രിൻസിപ്പാളുമാണ്. പ്രാചീന മലയാള ഗ്രന്ഥങ്ങളെക്കുറിച്ചും പ്രത്യേകിച്ച് മിഷണറി മലയാളത്തെക്കുറിച്ചും നിരവധി പഠന ഗവേഷണങ്ങൾ നടത്തുകയും പുസ്തകങ്ങൾ രചിക്കുകയും ചെയ്തിട്ടുണ്ട്. ക്ലെമന്റ് പിയാനിയസിന്റെ ഗ്രന്ഥത്തെക്കുറിച്ചുള്ള ഗവേഷണ പഠനത്തിന് 1999ൽ മദ്രാസ് സർവകലാശാലയിൽ നിന്നും പി.എച്.ഡി നേടി. 

## പുസ്തകങ്ങൾ

## അവലംബം

വർഗ്ഗം:മലയാള എഴുത്തുകാർ
ലേഡീ ബേർഡ് (ചലച്ചിത്രം)

ഗ്രീറ്റ ഗെർവിക് തിരക്കഥയും സംവിധാനം ചെയ്ത്, 2017 ൽ പുറത്തിറങ്ങിയ ഒരു ഹോളിവുഡ് കോമഡി ഡ്രാമ ചിത്രമാണ് **ലേഡീ ബേർഡ്**. കാലിഫോർണിയയിലെ സക്രാമെന്റോയിൽ  നടക്കുന്നതായി ചിത്രീകരിച്ച ഈ ചിത്രത്തിൽ സർഷ്യ റോനൻ, ലോറി മെക്കക്കോൾ, ലൂക്കാസ് ഹെഡ്ജസ്, തിമിത്തി ചലാത്ത്, ട്രേസി ലെറ്റ്സ്, ബാനി ഫീൽഡ്സ്റ്റീൻ, സ്റ്റീഫൻ മക്കിൻലി ഹെൻഡേർസൺ, ലോയിസ് സ്മിത്ത് തുടങ്ങിയവർ അഭിനയിക്കുന്നു. ഒരു പന്ത്രണ്ടാം ക്‌ളാസ് വിദ്യാർഥിനിയും അവളുടെ അമ്മയും തമ്മിലുള്ള പ്രക്ഷുബ്‌ധമായ ബന്ധവുമാണ് ചിത്രത്തിന്റെ ഇതിവൃത്തം.  

2017 സെപ്തംബർ 1 ന് ടെല്ലുറിഡ് ഫിലിം ഫെസ്റ്റിവലിൽ ലേഡി ബേർഡ് കന്നി പ്രദർശനം നടത്തി. 2017 നവംബർ 3 ന് അമേരിക്കയിൽ റിലീസ് ചെയ്ത ചിത്രം, 30 ദശലക്ഷം ഡോളർ നേടി. നാഷണൽ ബോർഡ് ഓഫ് റിവ്യൂ, ദി അമേരിക്കൻ ഫിലിം ഇൻസ്റ്റിറ്റ്യൂട്ട്, ടൈം മാഗസിൻ എന്നിവ് ഈ വർഷത്തെ ഏറ്റവും മികച്ച 10 ചിത്രങ്ങളിൽ ഒന്നായി ഈ ചിത്രത്തെ തിരഞ്ഞെടുത്തു. 75-ാമത്  ഗോൾഡൻ ഗ്ലോബ് പുരസ്കാരങ്ങളിൽ ലേഡി ബേർഡ്, മികച്ച മോഷൻ പിക്ചർ - മ്യൂസിക്കൽ അല്ലെങ്കിൽ കോമഡി, മികച്ച നടി - മ്യൂസിക്കൽ അല്ലെങ്കിൽ കോമഡി, മികച്ച സഹനടി, മികച്ച തിരക്കഥാകൃത്ത് എന്നിങ്ങനെ നാല് നോമിനേഷനുകൾ നേടുകയും. മികച്ച ചിത്രം, മികച്ച നടി എന്നീ ഇനങ്ങളിൽ പുരസ്‌കാരം നേടുകയും ചെയ്തു.71-ാമത് ബ്രിട്ടീഷ് അക്കാദമി ഫിലിം അവാർഡുകളിൽ മികച്ച നടി, സഹനടി, മികച്ച തിരക്കഥ എന്നിവയ്ക്ക് നാമനിർദ്ദേശം ലഭിച്ചു.

## അഭിനേതാക്കൾ
* സർഷ്യ റോനൻ - ക്രിസ്റ്റീൻ "ലേഡി ബേർഡ്"  മക്ഫർസൺ
* ലോറി മെക്കാഫ്ൾഫ് - മരിയൻ മക്ഫർസൺ
* ട്രേസി ലെറ്റ്സ് - ലാറി മക്ഫെർസൺ
* ലൂക്കി ഹെഡ്ജസ് - ഡാനി ഓ നീൽ
* തിമോത്തി ചലാത്ത് - കെയ്ൽ ഷെവിബിൾ
* ബാനി ഫൽഡ്സ്റ്റൈൻ - ജൂറിയൻ "ജൂലി" സ്റ്റെഫാൻസ്
* സ്റ്റീഫൻ ഹെൻഡേഴ്സൺ (സ്റ്റീഫൻ മക്കിൻലി ഹെൻഡേഴ്സൺ) - പിതാവ് ലേവിച്ച്
* ലൂയിസ് സ്മിത്ത് - സഹോദരി സാറാ ജോൻ
* ജോർദാൻ റോഡ്രിഗ്സ് - മിഗ്വെൽ മക്പർസൺ
* മാരിലെൽ സ്കോട്ട് - ഷെല്ലി യുവാൻ
* ഒഡയ റഷ് - ജെന വാൽട്ടൺ
* ജാക്ക് മക്ഡോമർ - മിസ്റ്റർ ബ്രൂണോ
* ലോറ മറനോ - ഡയാന ഗ്രീൻവേ
* കാതറീന് ന്യൂട്ടൺ - ഡാർലെയ്ൻ
* ജോൺ കർൺ - ഗ്രെഗ് ആൺ

## അംഗീകാരങ്ങൾ

## അവലംബം

## പുറമേയുള്ള കണ്ണികൾ
* 
* 
* 
* 
* 

വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
ബെഞ്ചമിൻ മൌണ്ട്ഫോർട്ട്

**ബെഞ്ചമിൻ വൂൾഫീൽഡ് മൌണ്ട്ഫോർട്ട്** (1825 മാർച്ച് 13 - 18 മാർച്ച് 1598) ന്യൂസിലാൻഡിലെ ഒരു ബ്രിട്ടീഷ് കുടിയേറ്റക്കാരനായിരുന്നു. 19 ആം നൂറ്റാണ്ടിലെ ഏറ്റവും മികച്ച വാസ്തുശില്പികളിലൊരാളായി അദ്ദേഹം മാറി. ക്രൈസ്റ്റ് ഷോർച്ചിന്റെ തനതായ വാസ്തുവിദ്യാ സ്വത്വവും സംസ്കാരവും രൂപപ്പെടുത്തുന്നതിൽ അദ്ദേഹം ഒരു പ്രധാന പങ്കു വഹിച്ചു. കാന്റർബറിയിലെ പ്രവിശ്യയുടെ ആദ്യത്തെ ഔദ്യോഗിക പ്രൊവിൻഷ്യൽ ആർക്കിടെക്റ്റ് ആയി അദ്ദേഹം നിയമിതനായി. വിക്ടോറിയൻ വാസ്തുവിദ്യയുടെ തുടക്കത്തിനു പിന്നിലുള്ള ആംഗ്ലോ-കത്തോലിക് തത്ത്വശാസ്ത്രത്തിന്റെ സ്വാധീനത്തിൽ, ന്യൂക്ളിയറിനു ഗോഥി പുനരുജ്ജീവനം ഇമ്പോർട്ടുചെയ്യാൻ അദ്ദേഹത്തിന് അവകാശമുണ്ട്. പ്രവിശ്യയിലെ മരം, കല്ല് എന്നിവയിൽ നിർമിച്ച അദ്ദേഹത്തിന്റെ ഗോഥിക്ക് രൂപകല്പനകൾ ന്യൂസിലന്റിന് മാത്രമുള്ളതായി കണക്കാക്കപ്പെടുന്നു. ഇന്ന് അദ്ദേഹം കാന്റർബറി പ്രവിശ്യയുടെ സ്ഥാപക വാസ്തുശില്പി ആയി കണക്കാക്കപ്പെടുന്നു.

## ആദ്യകാലം
ഇംഗ്ലണ്ടിലെ മിഡ്ലൻഡിലെ ഒരു വ്യാവസായിക നഗരമായ ബർമിങ്ഹാമിൽ സുഗന്ധദ്രവ്യ നിർമ്മാതാക്കളായ തോമസ് കൗണ്ട്ഫോർട്ടും ഭാര്യ സുസന്നയും (നീ വീൽഫീൽഡ്) ജനിച്ചു. ചെറുപ്പത്തിൽ തന്നെ ലണ്ടനിലേക്ക് താമസം മാറിയ അദ്ദേഹം, 1841-46 കാലഘട്ടത്തിൽ ജോർജ് ഗിൽബർട്ട് സ്കോട്ടിന്റെ ആദ്യകാല ശിഷ്യനായിരുന്നു. ആംഗ്ലോ-കാത്തലിക് ആർക്കിടെക്റ്റായ റിച്ചാർഡ് ക്രോംവെൽ കാർപെന്ററുടെ കീഴിൽ അദ്ദേഹം വാസ്തുവിദ്യ പഠിച്ചു. അദ്ദേഹത്തിന്റെ മധ്യകാലഘട്ടത്തിലെ ഗോഥിക് ശൈലിയിൽ കൗണ്ട്ഫോർട്ടിൽ ഒരു ആജീവനാന്ത സ്വാധീനം ചെലുത്തുകയായിരുന്നു. 1848 ൽ തന്റെ പരിശീലനം പൂർത്തിയാക്കിയതിന് ശേഷം ലണ്ടണിലെ മൌണ്ട്ഫാൾട്ട് വാസ്തുവിദ്യ പഠിച്ചു. 1850 ഓഗസ്റ്റ് 20-ന് എമിലി എലിസബത്ത് ന്യൂമാനെ വിവാഹം കഴിച്ചു. 18 ദിവസങ്ങൾക്ക് ശേഷം ദമ്പതികൾ ന്യൂസിലാൻഡിലേക്ക് കുടിയേറി. അവർ കന്റേവർബറിയിലെ ആദ്യത്തെ കുടിയേറ്റക്കാരായിരുന്നു. 1850 ഡിസംബർ 16 ന് ഷാർലറ്റ്-ജേൻ എന്ന പേരിൽ അറിയപ്പെടുന്ന ആദ്യ നാലു കപ്പലുകളിൽ ഒന്നായിരുന്നു ഇത്. "പിൽഗ്രിംസ്" എന്നറിയപ്പെടുന്ന ആദ്യ കുടിയേറ്റക്കാർ അവരുടെ പേരുകൾ മാർബിൾ പ്ളാക്ക് ക്രൗഡ് ഷർച്ചിലെ കത്തീഡ്രലിന്റെ മുൻവശത്ത്, ഫോർട്ട് ഫോർട്ട് ഡിസൈൻ ചെയ്യാൻ സഹായിച്ചു.

## കുറിപ്പുകൾ

വർഗ്ഗം:1825-ൽ ജനിച്ചവർ
വർഗ്ഗം:1898-ൽ മരിച്ചവർ
അപൂർവ രാഗങ്ങൾ

കെ. ബാലചന്ദർ സംവിധാനം ചെയ്ത്1975-ൽ പുറത്തിറങ്ങിയ തമിഴ് ചലച്ചിത്രമാണ് **അപൂർവ രാഗങ്ങൾ** (). കമൽ ഹാസൻ, ശ്രീവിദ്യ എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രത്തിൽ രജനികാന്ത്, ജയസുധ, നാഗേഷ്, മേജർ സുന്ദർരാജൻ എന്നിവരും അഭിനയിച്ചിരുന്നു. രജനീകാന്ത് അഭിനയിക്കുന്ന ആദ്യത്തെ തമിഴ് ചലച്ചിത്രമാണ് അപൂർവ രാഗങ്ങൾ. കലാകേന്ദ്ര ഫിലിംസിന്റെ ബാനറിൽ വി. ഗോവിന്ദരാജൻ, ജെ. ദുരൈസാമി എന്നിവർ നിർമ്മിച്ച ഈ ചിത്രം 1975 ഓഗസ്റ്റ് 18-ന് പ്രദർശനത്തിനെത്തി. കണ്ണദാസൻ രചന നിർവ്വഹിച്ച ഗാനങ്ങൾക്ക് എം.എസ്. വിശ്വനാഥൻ സംഗീതം നൽകിയിരിക്കുന്നു.

വിക്രമാദിത്യ - വേതാള കടങ്കഥ പോലെയുള്ള ആഖ്യാനശൈലി സ്വീകരിച്ചിരിക്കുന്ന ഈ ചിത്രം 1973-ൽ പുറത്തിറങ്ങിയ *40 കാരറ്റ്സ്* എന്ന അമേരിക്കൻ ചലച്ചിത്രത്തിൽ നിന്നും പ്രചോദനം ഉൾക്കൊണ്ടിട്ടുണ്ട്.

വ്യത്യസ്ത പ്രായക്കാർ തമ്മിലുള്ള പ്രണയബന്ധം അവതരിപ്പിച്ചതിന്റെ പേരിൽ ചിത്രത്തിന്റെ പ്രദർശനം വലിയ വിവാദമായിരുന്നു. തന്നെക്കാൾ പ്രായമുള്ള ഭൈരവി (ശ്രീവിദ്യ)യുമായി പ്രണയത്തിലാകുന്ന പ്രസന്നയെയും (കമൽ ഹാസൻ) ഭൈരവിയുടെ മകളായ രഞ്ജിനി (ജയസുധ)യുമായി പ്രണയത്തിലാകുന്ന പ്രസന്നയുടെ അച്ഛന്റെയും കഥയാണ് ചിത്രം പറയുന്നത്. ഈ നാലു കഥാപാത്രങ്ങളെ ചുറ്റിപ്പറ്റി ചിത്രത്തിന്റെ കഥ പുരോഗമിക്കുന്നു. ഏറെ നിരൂപകശ്രദ്ധ നേടിയ ചിത്രം പ്രദർശനശാലകളിൽ വലിയ വിജയമായിരുന്നു. മൂന്ന് ദേശീയ ചലച്ചിത്രപുരസ്കാരങ്ങളും മൂന്ന് ഫിലിംഫെയർ പുരസ്കാരങ്ങളും സ്വന്തമാക്കിയ ചിത്രം *ഏക് നയാ പഹേലി* എന്ന പേരിൽ ഹിന്ദിയിലും *തൂർപ്പ് പദമാര* എന്ന പേരിൽ തെലുങ്കിലും പുനർനിർമ്മിച്ചു.

## അഭിനേതാക്കൾ
* കമൽ ഹാസൻ - പ്രസന്ന
* ശ്രീവിദ്യ - എം.ആർ. ഭൈരവി
* മേജർ സുന്ദരരാജൻ - മഹേന്ദ്രൻ
* ജയസുധ - രഞ്ജനി
* നാഗേഷ് - ഡോ. സൂരി / ഹരി (മദ്യപാനി)
* രജനികാന്ത് - പാണ്ഡ്യൻ (അബസ്വരം)
* വൈ.ജി. മഹേന്ദ്ര - അതിഥി വേഷം
* കണ്ണദാസൻ - അതിഥി വേഷം
*ജയ്ശങ്കർ - അതിഥി വേഷം

## പുരസ്കാരങ്ങൾ
;23-ആമത് ദേശീയ ചലച്ചിത്രപുരസ്കാരം
* മികച്ച തമിഴ് ചലച്ചിത്രം
* മികച്ച ഛായാഗ്രാഹകൻ - ബി.എസ്. ലോകനാഥ്
* മികച്ച പിന്നണി ഗായിക - വാണി ജയറാം

;ഫിലിംഫെയർ പുരസ്കാരം
* മികച്ച തമിഴ് ചലച്ചിത്രം
* മികച്ച സംവിധായകൻ (തമിഴ്) - കെ. ബാലചന്ദർ
* മികച്ച നടൻ (തമിഴ്) - കമൽ ഹാസൻ

## അവലംബം

വർഗ്ഗം:1975-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:പുനഃനിർമ്മിക്കപ്പെട്ട ഇന്ത്യൻ ചലച്ചിത്രങ്ങൾ
വർഗ്ഗം:മികച്ച തമിഴ് ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
ബോൺ വാർസ്

ഫോസിൽ കണ്ടെത്തുന്നതിൽ അത്യധികം മത്സരം നിറഞ്ഞ ഒരു കാലഘട്ടത്തെ ആണ് ബോൺ വാർസ് അഥവാ ദി ഗ്രേറ്റ് ദിനോസർ റഷ് എന്നപേരിലും അറിയപ്പെടുന്നത് . ഇത് നടന്നത് അമേരിക്കയിലെ പ്രശസ്തരായ രണ്ടു പാലിന്റോളോജിസ്റ്റുമാർ തമ്മിൽ ആയിരുന്നു. ആ അതി തീക്ഷണമായ മത്സരം , എഡ്‌വേർഡ് ഡ്രിങ്കർ കോപ്പ് (അക്കാദമി ഓഫ് നാച്ചുറൽ സയൻസെസ് ,ഫിലാഡൽഫിയ ) - ഒത്നിൽ ചാൾസ് മാർഷ് (പീബോഡി മ്യൂസിയം ഓഫ് നാച്ചുറൽ ഹിസ്റ്ററി , യേൽ ) എന്നിവർ തമ്മിൽ ആയിരുന്നു . തങ്ങളിൽ ആര് മികച്ചത് എന്ന് തെളിയിക്കാൻ കുടിലവും വഞ്ചനാപരവും ആയ പല പ്രവൃത്തികളും ഇരുവരും നടത്തി കൈക്കൂലി , കളവ് , കണ്ടെത്തിയ ഫോസിലുകൾ നശിപ്പിക്കുക തുടങ്ങി വ്യക്തിഹത്യയും അവതരിപ്പിച്ച പ്രബന്ധങ്ങളിൽ തെറ്റ് ഉണ്ടെന്ന വ്യാജ പ്രചാരണവും തമ്മിലടിയും വരേ നടന്നു എന്നത് പത്തൊൻപതാം നൂറ്റാണ്ടിന്റെ ചരിത്രത്തിന്റെ ഭാഗമായി .

## പുറത്തേക്കുള്ള കണ്ണികൾ
*Illustrated article on the Bone Wars.
*
* View works by Edward Drinker Cope online at the Biodiversity Heritage Library.
* View works by Othniel Charles Marsh online at the Biodiversity Heritage Library.
* Dinosaur Wars An American Experience Documentary

വർഗ്ഗം:പാലിയെന്റോളജി
റെയിൽവെ എയർ ബ്രേക്ക്

'കംപ്രസിംഗ് എയർ' ഉപയോഗിച്ച് പ്രവർത്തിക്കുന്ന റെയിൽവേ ബ്രേക്കിംഗ് സിസ്റ്റത്തിലെ ഒരു ഓപ്പറേറ്റിങ് മീഡിയം ആണ് **റെയിൽവേ എയർ ബ്രേക്ക്**.  ന്യൂയോർക്കുകാരനായ **ജോർജ്ജ് വെസ്റ്റിംഗ് ഹൗസ്** 1868  മാർച്ച്  5-ൽ ആണ് **എയർ ബ്രേക്ക്** സംവിധാനം കണ്ടുപിടിക്കുന്നത്. ഒരു ഫാം മെഷിനറി ഷോപ്പുടമയുടെ മകനായ ജോർജ്ജ്  തുരങ്കങ്ങൾ നിർമ്മിക്കുമ്പോൾ പാറകൾ പൊട്ടിക്കുവാൻ ഉപയോഗിച്ചിരുന്ന 'എയർ കംപ്രസിംഗ് വിദ്യ' എന്തുകൊണ്ട് തീവണ്ടിയിലും ഉപയോഗിച്ചുകൂടാ എന്നായിരുന്നു അദ്ദേഹത്തിന്റെ ചിന്ത. മൂന്നുവർഷം ഈ വഴിയിൽ ചിന്തിച്ച അദ്ദേഹം അവസാനം എയർ ബ്രേക്ക് കണ്ടുപിടിച്ചു. ഇതിന് കാരണമായതോ അദ്ദേഹത്തിന് നേരിട്ട ഒരു അപകടവും.

ജോർജ്ജ് വെസ്റ്റിംഗ് ഹൗസ് ഒരിക്കൽ തീവണ്ടി ഓടിച്ചുകൊണ്ടിരിക്കുന്നതിനിടയിലാണ് ചരിത്രപ്രസിദ്ധമായ ഈ കണ്ടുപിടിത്തത്തിന് വഴിയൊരുങ്ങുന്നത്. തീവണ്ടി മുന്നോട്ടു പോകവേ മുന്നിലെ ട്രാക്കിൽ ഒരു തീവണ്ടി എവിടെയോ ഇടിച്ചു തകർന്നു കിടക്കുന്നത് അദ്ദേഹം കണ്ടു. ആ തീവണ്ടിയുമായി കൂട്ടിയിടിക്കാതിരിക്കണമെങ്കിൽ ഉടൻതന്നെ വണ്ടി നിർത്തിയേ പറ്റൂ. സർവ്വശക്തിയുമെടുത്ത് അദ്ദേഹം ബ്രേക്കിട്ടു. വെസ്റ്റിംഗ് ഹൗസിന്റെ തീവണ്ടി നിരങ്ങി മുന്നോട്ട് നീങ്ങിയെങ്കിലും ഭാഗ്യത്തിന് തീവണ്ടികൾ തമ്മിൽ കൂട്ടിമുട്ടാതെ രക്ഷപ്പെട്ടു. ഉടൻ തന്നെ തീവണ്ടിയിൽ നിന്നും ചാടിയിറങ്ങിയ ജോർജ്ജ് രംഗമാകെ ഒന്നു നിരീക്ഷണം നടത്തി.വലിയൊരു തീവണ്ടി പെട്ടെന്ന് നിർത്താനാവശ്യമായ സാങ്കേതികവിദ്യയെകുറിച്ച് അദ്ദേഹം ഉടൻ ബോധവാനായി. നിലവിലെ ബ്രേക്കിംഗ് സാങ്കേതികവിദ്യകളൊന്നും മികച്ചതല്ലെന്ന് അദ്ദേഹത്തിന് അനുഭവത്തിൽ നിന്നുതന്നെ വ്യക്തമായി. അദ്ദേഹത്തിന്റെ 23-ാമത്തെ വയസ്സിൽ ജോർജ്ജ് ഈ നേട്ടം കൈവരിച്ചതെന്നത് അദ്ദേഹത്തിന്റെ കണ്ടുപിടിത്തത്തിന്റെ മാറ്റ് കൂട്ടുന്നു.

**വെസ്റ്റിംഗ് ഹൗസ് സിസ്റ്റം** ഉപയോഗിച്ച്  എയർ റിസവയറിൽ ഉള്ള വായുമർദ്ദത്തെ ഓരോ കാറിലും ചാർജ്ജ് ചെയ്യപ്പെടുന്നു. മുഴുവൻ വായുമർദ്ദസിഗ്നലുകളും ഓരോ കാറിൽ നിന്നും ബ്രേക്കിലേയ്ക്ക് സ്വതന്ത്രമാക്കപ്പെടുന്നു. ഓരോ കാറിലെയും വായുമർദ്ദസിഗ്നലുകൾ കുറയുകയോ നഷ്ടപ്പെടുന്നതിന്റയോ ഫലമായി റിസവയറിലെ കംപ്രസിംഗ് എയർ ഉപയോഗിച്ച് ബ്രേക്ക് പ്രയോഗിക്കാൻ സാധിക്കുന്നു.

## അവലംബം

വർഗ്ഗം:വാഹനഭാഗങ്ങൾ
കൊറിയനോസോറസ്

ഓർണിത്തോപോഡ് ജെനുസിൽ പെട്ട ഒരു ദിനോസർ ആണ് **കൊറിയനോസോറസ്**. അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഇവയുടെ ഫോസിൽ കണ്ടു കിട്ടിയിട്ടുള്ളത് കൊറിയയിൽ നിന്നും ആണ് . ഇവയുടെ മൂന്നിൽ അധികം ഫോസിലുകൾ കണ്ടെത്തിയിട്ടുണ്ട് .ഹോളോ ടൈപ്പ് സ്പെസിമെൻ ആയ KDRC-BB2  ഭാഗികമായ ഫോസിൽ ആണ് ഇതിൽ തലയോട്ടി ഇല്ല . 

## അവലംബം

## പുറത്തേക്കുള്ള കണ്ണികൾ

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
മുതല ചപ്പത്തലയൻ

കടൽവാസിയായ ഒരു മൽസ്യമാണ് **മുതല ചപ്പത്തലയൻ ** അഥവാ **Crocodile Flathead (Spoted Flathead). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
Platycephalidae (ചപ്പത്തലയന്മാർ ) എന്ന കുടുബത്തിൽ പെട്ട മൽസ്യം ആണ് ഇവ , പൊതുവെ ചപ്പത്തലയൻ മൽസ്യങ്ങൾ എന്നാണ് ഇവ അറിയപ്പെടുന്നത് , സ്കോർപിനിഡെ ജനുസിൽ പെട്ട  മൽസ്യങ്ങളുമായി അടുത്ത ബന്ധം ഉള്ളവയാണ് ഇവ.

## അവലംബം

## പുറത്തേക്കുള്ള കണ്ണികൾ
*http://www.fishbase.org/summary/7895

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ

വർഗ്ഗം:കടൽ മത്സ്യങ്ങൾ
മായാനദി (ചലച്ചിത്രം)

ആഷിഖ് അബു സംവിധാനം ചെയ്ത് 2017 പുറത്തിറങ്ങിയ മലയാള ചലച്ചിത്രമാണ് **മായാനദി**. ശ്യാം പുഷ്കരനും ദിലീഷ് നായരും രചന നിർവഹിച്ചിരിക്കുന്ന ഈ ചലച്ചിത്രത്തിൽ ടൊവിനോ തോമസ്, ഐശ്വര്യ ലക്ഷ്മി എന്നിവരാണ് കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. 2017 ഡിസംബർ 22ന് ചലച്ചിത്രം പുറത്തിറങ്ങി. സ്ത്രീ ശാക്തീകരണത്തിന് പ്രാധാന്യം നൽകുന്ന ഒരു ചലച്ചിത്രമാണിത്.   

## അഭിനയിച്ചവർ
* ടൊവിനോ തോമസ് - ജോൺ മാത്യു/മാത്തൻ
* ഐശ്വര്യ ലക്ഷ്മി - അപ്പു/അപർണ രവി
*ഷൈൻ ടോം ചാക്കോ
* അപർണ ബാലമുരളി
* സൗബിൻ ഷാഹിർ
* ബേസിൽ ജോസഫ് - സംവിധായകൻ ജിനു
* മായ മേനോൻ - വസുമതി
* ഹരീഷ് ഉത്തമൻ
* ഇളവരശ്
* ലിയോണ ലിഷോയ് - സമീറ
* ലിജോ ജോസ് പെല്ലിശ്ശേരി
* ഉണ്ണിമായ പ്രസാദ് 
* ഖാലിദ് റഹ്മാൻ
* നിഴൽകൾ രവി 
* അൽഫോൺസ പഞ്ഞിക്കാരൻ

## ചിത്രീകരണം
2017 മേയിലാണ് ചലച്ചിത്രത്തിന്റെ ചിത്രീകരണം ആരംഭിച്ചത്. മധുരൈ, കൊടൈക്കനാൽ, കൊച്ചി എന്നിവിടങ്ങളിലായാണ് ചലച്ചിത്രം ചിത്രീകരിച്ചത്.
## അണിയറപ്രവർത്തകർ
*സംവിധാനം - ആഷിഖ് അബു
*നിർമ്മാണം - ആഷിഖ് അബു, സന്തോഷ് ടി. കുരുവിള
*തിരക്കഥ - ശ്യാം പുഷ്കരൻ, ദിലീഷ് നായർ
*ഛായാഗ്രഹണം - ജയേഷ് മോഹൻ
*എഡിറ്റിങ് - സൈജു ശ്രീധരൻ
*വസ്ത്രാലങ്കാരം - സമീറ സനീഷ്
## അവലംബം

## പുറം കണ്ണികൾ
* 

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ആഷിഖ് അബു സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
വർഗ്ഗം:സൗബിൻ സാഹിർ അഭിനയിച്ച ചലച്ചിത്രങ്ങൾ
വർഗ്ഗം:ശ്യാം പുഷ്കരൻ തിരക്കഥയെഴുതിയ മലയാളചലച്ചിത്രങ്ങൾ
വർഗ്ഗം:ബേസിൽ ജോസഫ് അഭിനയിച്ച ചലച്ചിത്രങ്ങൾ
പുല്ലോറമ്മൽ

കോഴിക്കോട് ജില്ലയിലെ മടവൂർ പഞ്ചായത്തിലെ ഒരു ഗ്രാമപ്രദേശമാണ് പുല്ലോറമ്മൽ.
ഐശ്വര്യ ലക്ഷ്മി

മലയാള ചലച്ചിത്രനടിയും മോഡലുമാണ് **ഐശ്വര്യ ലക്ഷ്മി** (ജനനം: 06 സെപ്റ്റംബർ 1990)
ഫഹദ് ഫാസിൽ, ആസിഫ് അലി, കാളിദാസ് ജയറാം എന്നിവരുടെ നായിക വേഷങ്ങളിൽ ശ്രദ്ധിക്കപ്പെട്ടു.   2014-ൽ മോഡലിംഗ് രംഗത്തു പ്രവർത്തിച്ചുതുടങ്ങിയ ഐശ്വര്യ 2017-ൽ *[[ഞണ്ടുകളുടെ നാട്ടിൽ ഒരിടവേള]]* എന്ന ചലച്ചിത്രത്തിൽ ആദ്യമായി അഭിനയിച്ചു. 2017-ൽ പുറത്തിറങ്ങിയ *[[മായാനദി (ചലച്ചിത്രം)|മായാനദിയാണ്]]* ഐശ്വര്യയുടെ രണ്ടാമത്തെ ചലച്ചിത്രം.

## ആദ്യകാല ജീവിതം
1990 സെപ്റ്റംബർ 6ന് 
കേരളത്തിൽ തിരുവനന്തപുരം ജില്ലയിലാണ് ഐശ്വര്യ ലക്ഷ്മിയുടെ ജനനം. ഹോളി ഏഞ്ചൽസ് ഐ.എസ്.സി. സ്കൂളിലെ പഠനശേഷം എറണാകുളത്തെ ശ്രീ നാരായണ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്നും എം.ബി.ബി.എസ്. ബിരുദം നേടി. ബിരുദ പഠനകാലത്തു തന്നെ മോഡലിംഗ് തുടങ്ങിയിരുന്നു. പിന്നീട് കൊച്ചിയിൽ താമസം തുടങ്ങി. ഹൗസ് സർജൻസി ചെയ്തുകൊണ്ടിരിക്കുമ്പോഴാണ് ആദ്യ സിനിമയിലേക്ക് അവസരം ലഭിച്ചത്. അതിനുമുമ്പ് *[[പ്രേമം (ചലച്ചിത്രം)|പ്രേമം]]* എന്ന ചലച്ചിത്രത്തിൽ 'മേരി' എന്ന കഥാപാത്രത്തെ അവതരിപ്പിക്കുവാൻ അവസരം ലഭിച്ചിരുന്നുവെങ്കിലും പഠനത്തിരക്കുകൾ കാരണം അഭിനയിക്കുവാൻ കഴിഞ്ഞില്ല.

## ഔദ്യോഗിക ജീവിതം
2014 മുതൽ മോഡലിംഗ് രംഗത്തു പ്രവർത്തിച്ചുവന്ന ഐശ്വര്യ ലക്ഷ്മി *ഫ്ലവർ വേൾഡ്*, *സാൾട്ട് സ്റ്റുഡിയോ*, *[[വനിത (ദ്വൈവാരിക)|വനിത]]*, *എഫ്.ഡബ്ല്യു.ഡി. ലൈഫ്* എന്നീ മാസികകളുടെ കവർ പേജിലും ഇടം നേടിയിരുന്നു. കരിക്കിനേത്ത് സിൽക്ക്സ്, ലാ ബ്രെൻഡ, എസ്വാ, അക്ഷയ ജൂവലറി എന്നീ സ്ഥാപനങ്ങളുടെ പരസ്യചിത്രങ്ങളിൽ അഭിനയിച്ചു. 2017-ൽ നിവിൻ പോളി നായകനായ *[[ഞണ്ടുകളുടെ നാട്ടിൽ ഒരിടവേള]]* എന്ന ചിത്രത്തിൽ നായികയായി വേഷമിട്ടുകൊണ്ട് ചലച്ചിത്രരംഗത്തേക്കു കടന്നുവന്നു. അതേവർഷം ടൊവിനോ തോമസ് നായകനായി പുറത്തിറങ്ങിയ *[[മായാനദി (ചലച്ചിത്രം)|മായാനദി]]*യാണ് ഐശ്വര്യ ലക്ഷ്മിയുടെ രണ്ടാമത്തെ ചലച്ചിത്രം.

## അഭിനയിച്ച ചലച്ചിത്രങ്ങൾ

## അവലംബം

## പുറംകണ്ണികൾ
* 

വർഗ്ഗം:മലയാളചലച്ചിത്രനടിമാർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1990-ൽ ജനിച്ചവർ
വർഗ്ഗം:ജൂലൈ 26-ന് ജനിച്ചവർ
കാണാപ്പൊന്ന് (1982-ലെ നോവൽ)

മലയാള സാഹിത്യകാരന്മാരായ പാറപ്പുറത്ത്, കെ. സുരേന്ദ്രൻ എന്നിവർ എഴുതി പൂർത്തികരിച്ച ഒരു നോവലാണ് **കാണാപ്പൊന്ന്.** 1982 ഡിസംബറിൽ സാഹിത്യപ്രവർത്തക സഹകരണസംഘമാണ് ഈ നോവൽ പ്രസിദ്ധീകരിച്ചത്. ഇരട്ട എഴുത്തുകാർ രചിച്ച നോവൽ എന്ന ഒരു പ്രത്യേകതയും ഇതിനുണ്ട്. ഈ സൃഷ്ടിയുടെ മൂലക്കർത്താവായ പാറപ്പുറത്തിന്റെ മരണാന്തരം അദ്ദേഹത്തിന്റെ സുഹൃത്തും എഴുത്തുകാരനുമായ കെ. സുരേന്ദ്രനാണ് ഈ നോവൽ പൂർത്തീകരിച്ചത്.
[300 px|thumb|[പാറപ്പുറത്ത്, കെ. സുരേന്ദ്രൻ]]

## കഥാംശം
സുന്ദരിയും ധനികകുടുംബാംഗവുമായ റീബ എന്ന പെൺകുട്ടിക്ക്, ചില പ്രത്യേക പരിതഃസ്ഥിതിയിൽ വിരൂപനായ തോമസ്‌കുട്ടി എന്ന എൻജിനീയറായ യുവാവിനെ, ഏറെ വൈമനസ്യത്തോടെ വിവാഹം കഴിക്കേണ്ടിവരുന്നു. റീബയ്ക്ക് തോമസ് കുട്ടിയോടുള്ള വൈമുഖ്യം അവരുടെ വിവാഹജീവിതത്തിൽ സംഘർഷങ്ങൾ സൃഷ്ടിക്കുന്നു. പിന്നീട്, തോമസ്‌കുട്ടിയുടെ സുന്ദരനായ സൂര്യനാരായണറാവു എന്ന മേലുദ്യോഗസ്ഥനെ പരിചയപ്പെട്ട റീബക്ക് അയാളിലെ കൗടില്യങ്ങൾ ബോദ്ധ്യപ്പെടുമ്പോൾ തോമസ്‌കുട്ടിയുടെ മനസ്സിന്റെ സൗന്ദര്യം തിരിച്ചറിയാൻ സാധിക്കുന്നു.

## നോവൽ ചരിത്രം
ദീപിക ആഴ്ചപ്പതിപ്പിന് വേണ്ടി പാറപ്പുറത്ത് എഴുതിത്തുടങ്ങിയ ഈ തുടർ നോവലിൽ, റീബ സൂര്യനാരായണറാവുവിനെ പരിചയപ്പെടുന്നതോടെ പാറപ്പുറത്തിന്റെ മരണം സംഭവിക്കുന്നു. അതിനകം പതിന്നാല് അധ്യായങ്ങൾ പിന്നിട്ട ഈ നോവൽ, പാറപ്പുറത്തിന്റെ ഇളയ മകൾ സംഗീതയുടെ സഹായത്തോടെയാണ് കെ. സുരേന്ദ്രൻ പൂർത്തീകരിച്ചത്. 

## അവലംബം


## പുറമെ നിന്നുള്ള കണ്ണികൾ
* പാറപ്പുറത്ത്
* അരനാഴികനേരത്തിന് അര നൂറ്റാണ്ട് 
* Puzha Books 

വർഗ്ഗം:മലയാളം നോവലുകൾ
വാൻകൂവർ ദ്വീപ്

കാനഡയുടെ തെക്ക് പടിഞ്ഞാറു ഭാഗത്തായി, വടക്കുകിഴക്കൻ ശാന്തസമുദ്രത്തിൽ സ്ഥിതിചെയ്യുന്ന ദ്വീപാണ് **വാൻകൂവർ ദ്വീപ്**( **Vancouver Island**) ബ്രിട്ടീഷ് കൊളംബിയയുടെ ഭാഗമായ ഈ ദ്വീപിന് 460 കിലോമീറ്റർ (290 മൈൽ) നീളവും ഏറ്റവും വീതിയുള്ള ഭാഗത്ത് 100 കിലോമീറ്റർ (62 മൈൽ) വീതിയുമുണ്ട്. 32,134 ചതുരശ്ര കിലോമീറ്റർ  (12,407 ച മൈ) വിസ്തീർണ്ണമുള്ള ഇത് വടക്കേ അമേരിക്കൻ വൻകരയുടെ പടിഞ്ഞാറേ തീരത്തെ ഏറ്റവും വലിയ ദ്വീപാണ്.വാൻകൂവർ ദ്വീപാണ് ലോകത്തിലെ ഏറ്റവും വലിയ 43-ാമത്തെ ദ്വീപ്, കാനഡയിലെ പതിനൊന്നാമത്തെ  ഏറ്റവും വലിയ വലിയ ദ്വീപുമാണിത്,

## അവലംബം
ഇന്ത്യൻ സൂപ്പർ ലീഗ് 2017-18

ഇന്ത്യൻ സൂപ്പർ ലീഗ് ഫുട്‌ബോളിന്റെ നാലാമത്തെ സീസണാണ് **ഇന്ത്യൻ സൂപ്പർ ലീഗ് 2017-18**. 2017 നവംബർ 17 മുതൽ 2018 മാർച്ച് 4 വരെയാണ് ഈ സീസണിന്റെ കാലയളവ്. 10 ടീമുകളാണ് 4-ാം സീസണിൽ മത്സരിക്കുന്നത്. ബാംഗ്ലൂർ, ജംഷദ്പൂർ എന്നീ ടീമുകളാണ് പുതിയതായി ചേർന്ന ടീമുകൾ. ഫൈനലിൽ ബെംഗളൂരു എഫ്.സിയെ 3-2ന് പരാജയപ്പെടുത്തി ചെന്നൈയിൻ എഫ്.സി കിരീടം സ്വന്തമാക്കി. 

## ടീമുകൾ

### ടീമുകളും സ്റ്റേഡിയവും

## മത്സരഫലം

## ടോപ് സ്കോറർമാർ

## അവലംബം

## പുറം കണ്ണികൾ
* 

വർഗ്ഗം:ഇന്ത്യൻ സൂപ്പർ ലീഗ്